title: Ripidi

text: Ripidejä käytetään piispan toimittamassa palveluksessa ilmaisemaan enkelien läsnäoloa. Niitä kantavat alidiakonit tai joskus kirkonpalvelijat. Ne ovat mukana saatoissa ja evankeliumia luettaessa sekä ehtoollista jaettaessa kantajat pitelevät niitä viistosti evankeliumikirjan tai ehtoolliskalkin yläpuolella. Jos piispa toimittaa Kristuksen hautauspalveluksen, ristisaatossa kannetaan myös ripidejä, joita pidellään Kristuksen hautausikonin yläpuolella. Samoin kheirotoniaan eli diakoniksivihkimiseen kuuluu ripidi, jota vihitty liikuttelee vaakasuunnassa pyhitettyjen ehtoollislahjojen yläpuolella kuvaten täten Pyhän Hengen laskeutumista. Tapa on peräisin Bysantin hovista. Tästä syystä ripidejä ei käytetä alkukristillisen perinteen mukaisessa Jaakobin liturgiassa.


title: Inkeri (täsmennyssivu)

text: Inkeri voi tarkoittaa seuraavia asioita:


title: Neva (lehti)

text: Neva oli Pietarissa vuosina 1907–1918 ilmestynyt suomenkielinen sanomalehti.


title: Neva (lehti)

text: Lehti perustettiin viranomaisten vuonna 1906 lakkauttaman Uuden Inkerin tilalle. Se ilmoitti tavoitteekseen työtätekevän kansan sivistyksen, yhteiskunnallisten ja taloudellisten asioiden edistämisen. Tärkeällä sijalla oli myös raittiusasia. Nevan toimittajana oli ensin vuosina 1908–1910 ja sitten vuodesta 1912 lähtien Aapo Vesikko. Avustajina toimivat mm. kansanvalistusmiehet Kaapre Tynni, Juhani Peräläinen ja Aatu Haltsonen. Nevan toimituksellinen linja oli huomattavasti radikaalimpi kuin sen kilpailijana ilmestyneen kirkollishenkisen Inkerin.


title: Neva (lehti)

text: Neva lakkautettiin lokakuun vallankumouksen jälkeen vuoden 1918 alussa.


title: Vapaat sisällöt

text: Vapaat sisällöt ovat mitä tahansa teoksia, taideteoksia tai muuta luovaa sisältöä, joka ei merkittävästi rajoita ihmisten vapauksia käyttää sisältöä, jakaa sen kopioita, muokata tai jakaa muokattuja teoksia. Vapaat sisällöt poikkeavat avoimista sisällöistä siten, että niitä voi aina muokata. Avoimissa sisällöissä ei välttämättä ole tätä oikeutta.


title: Vapaat sisällöt

text: Vapaa sisältö kattaa kaikki vapaasti yleisessä käytössä olevat (eli public domainissa olevat) teokset, sekä ne tekijänoikeuden alaiset teokset, joiden lisenssi kunnioittaa yllä mainittuja vapauksia. Koska tekijänoikeuslaki antaa tekijälle tai tekijänoikeuden haltijalle yksinoikeuden teostensa käyttöön, tekijänoikeuden alaiset sisällöt on nimenomaisesti julistettava vapaiksi, yleensä viittaamalla tai liittämällä teokseen lisenssitiedot.


title: LeMill

text: LeMill on web-yhteisö oppiresurssien löytämiseen, tuottamiseen ja jakamiseen. LeMill on EU-rahoituksella kehitetty opettajille ja opetuksesta kiinnostuneille suunnattu wikimäinen yhteisö sekä tietovaranto, jossa yhteisön jäsenet voivat yhteiskehittää oppimateriaalia, menetelmäkuvauksia sekä työkalukuvauksia. LeMill-sana on lyhenne sanoista "learning mill", "oppimismylly".


title: LeMill

text: LeMill on sekä ilmainen ja avoin palvelu, jota tarjotaan julkisen rahoituksen turvin osoitteessa lemill.net, että avoimen lähdekoodin palvelinohjelmisto, jonka kuka tahansa voi asentaa omaan käyttöönsä ja jonka kehittämiseen voi vapaasti osallistua.


title: LeMill

text: LeMill-palvelun kehitystyö alkoi CALIBRATE-hankkeessa vuoden 2005 syksyllä. Ensimmäinen avoin beta-versio julkaistiin 22. toukokuuta 2006. Yhteisön jäsenmäärä kasvoi kolmessa vuodessa 5900 jäseneen ja ylitti vuoden 2012 alussa 2500 jäsenen määrän. LeMilliä kehitettiin ketterien menetelmien mukaisesti, yhdistäen Scrumia ja Extreme Programmingia. Kehitystiimi oli hajautettu neljään EU-maahan, joten kehitystyö tehtiin täysin avoimessa Trac-ympäristössä osoitteessa lemill.org. CALIBRATE-hankkeen päätyttyä keväällä 2008 kehitystyö on jatkunut Viron Tiikerinloikkasäätiön rahoituksella.


title: LeMill

text: LeMillin käyttöliittymä on vapaaehtoisvoimin käännetty 13 kielelle. Vuoden 2009 keväällä yhteisön lähes 6000 jäsentä olivat tuottaneet yli 7000 oppiresurssia yli 30 kielellä. Vuoden 2012 alussa yhteisön yli 25000 jäsentä olivat tuottaneet yli 44000 oppiresurssia yli 70 kielellä.


title: LeMill

text: LeMillin kehitystä koordinoi Aalto-yliopiston taiteiden ja suunnittelun korkeakoulun Medialaboratorion Oppimisympäristöjen tutkimusryhmä.


title: LeMill

text: LeMillin kehitystä ja ylläpitoa ovat rahoittaneet seuraavat tahot:


title: Perkele! Kuvia Suomesta

text: Perkele! Kuvia Suomesta on vuonna 1971 valmistunut suomalainen dokumenttielokuva. Elokuvan ohjasivat Jörn Donner, Jaakko Talaskivi ja Erkki Seiro. Elokuvan tuotannosta vastasi FJ-Filmi Oy. Elokuvan musiikki julkaistiin albumilla "Perkele! Lauluja Suomesta".


title: Perkele! Kuvia Suomesta

text: Elokuvan tekijät kiersivät vuoden 1970 aikana eri puolilla Suomea haastatellen satunnaisia kansalaisia ja myös julkisuudesta tunnettuja henkilöitä. Haastateltavat kertovat ja esittivät mielipiteitään muun muassa politiikasta, ajan ilmiöistä ja omasta arkipäivästään. Elokuvassa vieraillaan haastattelemassa paikallista suomalaisperäistä väestöä myös Tukholmassa, jota kutsutaan Suomen neljänneksi suurimmaksi kaupungiksi. Kuvallista kerrontaa rytmittävät M. A. Nummisen säveltämät ja Jarkko Laineen sanoittamat yhteiskunnallisesti kantaa ottavat laulut. Lauluja esittävät muun muassa Rauli ”Badding” Somerjoki, Arja Saijonmaa ja Numminen itse. Elokuvan tekijöiden huomio suuntautui muun muassa keväällä 1970 käytyihin eduskuntavaaleihin, kansalaisten työperusteiseen maastamuuttoon ja maaseudun autioitumiseen. Yhdessä kohtauksessa näytetään kuvia Lohjan kirkon keskiaikaisista seinämaalauksista, jotka esittävät ”perkeleitä”.


title: Perkele! Kuvia Suomesta

text: Aikansa poliitikoista elokuvassa esiintyvät haastateltavina Johannes Virolainen, Veikko Vennamo, Pertti Salolainen, Veikko Pihlajamäki, Väinö Leskinen ja Taisto Sinisalo sekä muista tunnetuista henkilöistä mannekiinikoulun johtaja Sanelma Vuorre, näyttelijä Tapani Perttu ja tanssija Birgitta Kiviniemi. Lisäksi haastatellaan kymmeniä tavallisia suomalaisia. Yksi osio elokuvasta on omistettu Neste Oy:n pääjohtajan Uolevi Raateen arvostelulle, mutta häntä itseään ei nähdä.


title: Perkele! Kuvia Suomesta

text: Elokuvan alkuperäinen versio sai tarkastamon hyväksynnän vasta helmikuussa 1986. Yle TV1 on esittänyt leikatun version aiemmin vuosina 1973 ja 1996 nimellä Kuvia Suomesta. Ruotsin televisiossa esitettiin elokuvan leikkaamaton versio.


title: Andrzej Szarmach

text: Andrzej Szarmach (3. lokakuuta 1950, Gdańsk, Puola) on puolalainen entinen jalkapalloilija, jalkapallovalmentaja sekä olympiamitalisti. Hän voitti olympiahopeaa Montrealin olympialaisissa 1976. Olympiaturnauksessa Szarmach teki 6 maalia viidessä ottelussa. Hän on myös kaksinkertainen jalkapallon maailmanmestaruuskilpailujen pronssimitalisti (1974, 1982). Hän oli Saksan MM-kisojen toiseksi paras maalintekijä maanmiehensä Grzegorz Laton jälkeen viidellä maalillaan yhdessä Johan Neeskensin kanssa. Hän pelasi yhteensä MM-kisoissa 13 ottelua tehden 7 maalia.


title: Carl Gustaf Ekman

text: Carl Gustaf Ekman (5. lokakuuta 1872 Munktorp – 15. kesäkuuta 1945 Tukholma) oli ruotsalainen poliitikko ja raittiusmies.


title: Carl Gustaf Ekman

text: Ekmanin isä K. E. Ekman-Kraft oli sotilas. 12-vuotiaana Ekman joutui itse tienaamaan leipänsä, ensiksi renkinä. Sivutoimenaan hän teki kauppoja ja luki paljon. Hän opiskeli kauppakoulussa Köpingissä ja kävi ammattikoulun Kristinehamnissa.


title: Carl Gustaf Ekman

text: Vuonna 1888 Ekman liittyi Templarorden-raittiusjärjestöön, ja 21-vuotiaana hänestä tuli järjestön Västmanland-Närken piirin päällikkö. Vuosina 1899–1908 hän oli koko järjestön päällikkö. Hän teki töitä myös toimittajana monissa lehdissä, vuodesta 1897 lähtien Eskilstunassa toimittajana ja poliitikkona.


title: Carl Gustaf Ekman

text: Vuonna 1911 Ekman valittiin parlamentin ensimmäisen kamarin jäseneksi ja 1913 hän muutti Tukholmaan. Hän kuului vapaamieliseen puolueeseen, jonka hajottua hän nousi toukokuussa 1923 vapaamielisen kansanpuolueen, Frisinnade folkpartietin, johtajaksi. Ekman toimi Ruotsin pääministerinä vuosina 1926–1928 ja 1930–1932, jolloin hän harjoitti taitavaa tasapainopolitiikkaa (), liittoutumalla vuoroin oikeiston, vuoroin vasemmiston kanssa. Sen avulla hän piti hallituksen pystyssä, vaikka sen parlamentaarinen pohja oli huomattavan kapea. Hallituspuolueilla oli toisessa kamarissa vain 20–50 paikkaa yli 300:sta.


title: Carl Gustaf Ekman

text: Ekman joutui jättämään politiikan sekaannuttuaan Ivar Kreugerin juttuun.


title: Alex Rousseau

text: Alexandra ”Alex” Rousseau on kuvitteellinen hahmo televisiosarjassa "Lost". Häntä näyttelee Tania Raymonde.


title: Alex Rousseau

text: Alexin vanhemmat Robert ja Danielle haaksirikkoutuivat saarelle tiiminsä kanssa 16 vuotta ennen Oceanic Airlinesin lennon 815 onnettomuutta. Rousseau alkaa luulla tiiminsä sairastuneen ja hän tappaa heidät, mukaan lukien miehensä Robertin. Myöhemmin Danielle synnyttää tyttärensä ja nimeää tämän Alexandraksi. Samana yönä nuori Ben ja Ethan määrätään tappamaan Rousseau ja Alex. Ben ei kuitenkaan pysty tappamaan Alexia vaan varastaa tämän Daniellelta. Ben säästää Daniellen hengen, mutta varoittaa tätä yrittämästä hakea tytärtään takaisin. Ben adoptoi Alexin ja kasvattaa tämän omana tyttärenään.


title: Alex Rousseau

text: 16 vuotta myöhemmin Alex tapaa raskaana olevan Clairen, jonka Ethan on kaapannut . Alex kertoo Clairelle Toisten tappavan Clairen otettuaan tämän lapsen ensin. Alex tainnuttaa Clairen ja jättää tämän viidakkoon.


title: Alex Rousseau

text: Kun Jack, Kate ja Sawyer ovat Toisten vankeina, Alex yrittää vapauttaa heidät, mutta epäonnistuu Dannyn uhkailtua häntä. Myöhemmin Alex onnistuu vapauttamaan heidät yhdessä poikaystävänsä Karlin kanssa. Danny yrittää estää heitä, mutta Juliet ampuu hänet. Juliet vaatii Alexia jäämään, mutta päästää muut menemään. Alex onnistuu vapauttamaan Jackin sellistään ja estämään Julietin teloituksen.


title: Alex Rousseau

text: Alex palaa Benin leikkauksen jälkeen takaisin pääsaarelle muiden kanssa. Hän yllättyy kun Sayid ja osa selviytyneistä saapuvat pelastamaan Jackia. Danielle näkee ensimmäistä kertaa tyttärensä 16 vuoteen.


title: Alex Rousseau

text: Locken räjäytettyä sukellusveneen Toiset lähtevät parakeilta ja suuntaavat Locken kanssa. Alex lähestyy Lockea ja antaa tälle pistoolin sanoen tämän tarvitsevan sitä, jos tämä aikoo lähestyä Jacobia. Benin palattua yksin ja palautettuaan aseen Alexille, hän paljastaa suunnitelmansa hakea kaikki raskaana olevat naiset selviytyneiden leiristä. Alex pakenee viidakkoon, jossa hän kohtaa Karlin ja käskee tätä varoittamaan selviytyneitä.


title: Alex Rousseau

text: Ben yrittää lähestyä selviytyneitä Alex mukanaan. Matkalla Ben selittää Alexille erottaneensa hänet tarkoituksella Karlista, ettei Alex tulisi raskaaksi. Kohdattuaan selviytyneet Ben tunnustaa Alexille Daniellen olevan hänen äitinsä.


title: Alex Rousseau

text: Alex liittyy äitinsä kanssa Locken ryhmään. Myöhemmin Ben lähettää Alexin äitinsä ja Karlin kanssa Temppelille turvaan. Matkalla Keamyn ryhmä väijyttää heidät ja ampuu Karlin sekä Daniellen. Alex varoittaa Beniä vaarasta soittamalla tälle salaisen koodin. Keamy yrittää saada Benin antautumaan kiristämällä tätä Alexin hengellä. Ben yrittää uskotella Keamylle, ettei Alex merkitse hänelle mitään ja ettei hän välitä Alexista, minkä seurauksena Alex luulee Benin puhuvan totta, ja Keamy ampuu Alexin. Ennen lähtöään parakeilta Ben hyvästelee Alexin tunteikkaasti. Myöhemmin Richard kertoo Benille haudanneensa Alexin Benin lähdettyä parakeilta.


title: Alex Rousseau

text: Kuolemansa jälkeen Alex ilmestyy Benille Temppelillä savuhirviön tuomittua Benin. Alex varoittaa Beniä satuttamasta Lockea ja käskee tämän totella Lockea joka asiassa. Myöhemmin paljastuu että tämä Alex oli Musta-asuinen mies.


title: Alex Rousseau

text: Vaihtoehtoisessa aikajanassa Alex opiskelee Kalifornian korkeakoulussa. Hän on historiakerhon jäsen ja Benin tähtioppilas. Eräänä iltana Alex pistäytyy Benin asunnolla kysyen miksei tämä tullut kerhon tapaamiseen. Alex pyytää Beniä järjestämään hänelle yksityisopetusta historiasta, mihin Ben suostuu. Kirjastossa Alex kertoo Benille yrittävänsä päästä Yalen yliopistoon saadakseen paremman elämän äidilleen. Benin tarjouduttua kirjoittamaan suosituskirjeen Alex selittää tarvitsevansa rehtorin suosituksen asiaan. Alex paljastaa Benille rehtorin suhteen koulun terveydenhoitajan kanssa. Benin yritettyä saada rehtori eroamaan, tämä uhkaa tuhota Alexin elämän jos Ben puhuisi asiasta. Myöhemmin Alex kertoo Benille rehtorin suositelleen häntä Yaleen. Alex kiittää rehtoria suosituksesta Benin läsnä ollessa.


title: Alex Rousseau

text: Desmondin pahoinpideltyä Benin, Alex huomaa Benin vammat ja sanoo ettei Benin pidä ajaa autoa. Alex tarjoaa Benille kyytiä kotiin äitinsä kanssa. Alex pyytää myös Beniä heille syömään. Myöhemmin Danielle kertoo Benille Alexin pitävän Beniä isähahmonaan.


title: Alex Rousseau

text: Alex ei ollut mukana kirkossa selviytyneiden kanssa. Hän luultavasti siirtyi eteenpäin myöhemmin Benin ja äitinsä kanssa.


title: Globe Hope

text: Globe Hope on suomalainen tekstiilialan yritys, joka käyttää laukkujen, vaatteiden ja asusteiden materiaalina kierrätystekstiilejä. Yrityksen on perustanut 2003 Seija Lukkala.


title: Globe Hope

text: Globe Hope hankkii tarvitsemansa tekstiiliraaka-aineet armeijoilta, laitoksilta ja yrityksiltä. Tuotteita valmistetaan muun muassa sairaalapyyhkeistä ja -lakanoista, Ruotsin puolustusvoimien käytöstä poistetuista univormuista, laskuvarjoista, Naton vanhoista makuupusseista, turvavöistä ja lumipuvuista. Purjeita Globe Hope kierrättää yhteistyössä Suomen purjehdus ja veneily ry:n ja purjeneulomo WB-Sailsin kanssa. Kesällä 2010 Globe Hope osti Secco Finlandin, joka valmistaa uusiotuotteita kovista kierrätysmateriaaleista, kuten vinyyliäänilevyistä, elektronisten laitteiden piirilevyistä ja autonrenkaista.


title: Globe Hope

text: Yrityksen tuotteita ovat suunnitelleet Seija Lukkalan ohella muun muassa Anssi Tuupainen, Inka Honkanen ja Johanna Baumann.


title: Globe Hope

text: Globe Hope toimii Vihdin Nummelassa. Valmistus ostetaan alihankintana. Yritys työllistää parikymmentä henkilöä ja liikevaihto on 1,35 miljoonaa euroa, josta viennin osuus on 10 prosenttia. Globe Hope vie tuotantoaan erityisesti Japaniin, mutta myös Yhdysvaltoihin ja yhteentoista maahan Euroopassa.


title: Globe Hope

text: Yritys palkittiin Suomi-palkinnolla 2006. Yritys käyttää tuotteissaan Suomalaisen Työn Liiton Avainlippu-tunnusta.


title: László Kiss

text: László Kiss (12. maaliskuuta 1956 Taszár, Unkari) on unkarilainen entinen jalkapalloilija ja nykyinen jalkapallovalmentaja. Kiss valmentaa nykyään budapestilaista 1. FC Femina Budapestia. Kiss edusti maajoukkuetasolla Unkaria Espanjan MM-kisoissa 1982. Hän teki turnauksessa kolme maalia kolmessa ottelussa: hän teki jokaisen maalin El Salvadoria vastaan.


title: Mika Kortelainen

text: Mika Kortelainen (s. 3. toukokuuta 1967 Espoo) on entinen jääkiekkoilija. Pelipaikaltaan Kortelainen oli vasen laitahyökkääjä.


title: Mika Kortelainen

text: Ensimmäisen aikuisten pelinsä Kortelainen pelasi Helsingin IFK:n paidassa kauden 1986–1987 playoff-otteluissa. Seuraavalla kaudella hän pääsi Porin Ässien kokoonpanoon kolmessa SM-liigan ottelussa ollessaan suorittamassa asepalvelusta Lahden urheilukoulussa. Näissä peleissä Kortelainen saalisti uransa ensimmäisen syöttöpisteen. Pääosin kausi kului kuitenkin HIFK:n A-juniorien joukkueessa.


title: Mika Kortelainen

text: Syksystä 1988 alkaen Kortelainen pelasi 14 kautta yhtäjaksoisesti SM-liigassa HIFK:n joukkueessa. Ainoastaan kaudella 1993–1994 hän kävi pelaamassa yhden ottelun yhteistyöseura Karhu-Kissojen riveissä. Kortelainen haki tuolloin pelikuntoa I-divisioonassa oltuaan alkukauden loukkaantuneena.


title: Mika Kortelainen

text: Kortelainen toimi HIFK:n kapteenina kausina 1995–1997. Kortelainen joutui luovuttamaan kapteeniuden Christian Ruutulle kesken kauden lokakuussa 1997. Valmennus- ja seurajohto olivat tyytymättömiä hänen peliesityksiinsä. HIFK:n urheilutoimenjohtaja Jarmo Kekäläinen yritti myydä ja vaihtaa Kortelaista muihin seuroihin, mm. Jokerit ja Frölunda mainittiin vaihtoehtoina. Muutamaa päivää myöhemmin HIFK kuitenkin ilmoitti ettei seura enää kauppaa Kortelaista ja tämä jatkaa joukkueessa. Kortelaisen kausi huipentui myöhemmin hänen uransa ainoaan SM-liigan mestaruuteen huhtikuussa 1998.


title: Mika Kortelainen

text: Hän päätti uransa Italian Serie A:n Asiagon paidassa kauteen 2002–2003.


title: Mika Kortelainen

text: HIFK jäädytti Kortelaisen pelinumeron 22 14. syyskuuta 2003 samaan aikaan Sakari Lindforsin pelinumeron kanssa.


title: Mika Kortelainen

text: Siviilissä Kortelainen työskentelee HIFK:n myyntipäällikkönä ja Ruutu+ Urheilun SM-liiga-läheysten asiantuntijana. Aiemmin hän toimi satunnaisesti sijaisopettajana Matinlahden ala-asteella Espoossa.


title: Suomi talviolympialaisissa 2010

text:
Suomi saavutti Vancouverin talviolympialaisista 2010 viisi mitalia ja jäi alle puoleen Olympiakomitean asettamasta 12 mitalin tavoitteesta. Ensimmäiset 11 urheilijaa olympialaisiin valittiin 27. toukokuuta 2009. Lisää urheilijoita nimettiin 10. joulukuuta 2009, ja viimeiset yksilölajien urheilijavalinnat tehtiin tammikuun 2010 lopulla.
Alppihiihdossa Suomen joukkueeseen oli kaksi naisurheilijaa: Tanja Poutiainen ja Sanni Leinonen. Poutiainen valittiin joukkueeseen jo toukokuussa 2009. Poutiaiselle kyseessä olivat jo neljännet olympialaiset, ja kolmista edellisistä kisoista Poutiaisella oli yksi mitali, hopea suurpujottelusta vuodelta 2006. Leinoselle kyseessä olivat ensimmäiset olympialaiset. Sekä Leinosen että Poutiaisen lajeina olivat pujottelu ja suurpujottelu.


title: Suomi talviolympialaisissa 2010

text: Miehistä joukkueeseen nimettiin Andreas Romar ja myöhemmin lisänäyttöjen perusteella vakavasta loukkaantumisestaan toipunut Marcus Sandell.


title: Suomi talviolympialaisissa 2010

text: Varalla: Harri Kyllönen, kumparelasku


title: Suomi talviolympialaisissa 2010

text: Edellisissä talviolympialaisissa lumikourun olympiapronssia voittanut Markku Koski valittiin juuri ennen kisoja loukkaantuneen Ilkka-Eemeli Laarin tilalle, kun varamieheksi nimetty Antti Autti ei ollut vielä tarpeeksi toipunut loukkaantumisestaan.


title: Suomi talviolympialaisissa 2010

text: Poutala johti 500 metrin kilpailua ensimmäisen kierroksen jälkeen, mutta putosi toisella kierroksella mitaleilta. Hän hävisi pronssimitalin kolmella sadasosalla.


title: Suomi talviolympialaisissa 2010

text: Suurmäen kilpailuissa Hautamäki oli ensimmäisen hyppykierroksen jälkeen kolmantena, mutta toisen kierroksen epäonnistunut hyppy pudotti hänet kauas mitaleilta toisen kierroksen viidenneksi viimeiselle sijalle. Saman kilpailun harjoittelussa Ahonen kaatui ja loukkasi jalkansa, minkä vuoksi hän keskeytti kilpailunsa ensimmäisen hyppykierroksen jälkeen sijalta 16. Paras suomalainen oli lopulta Harri Olli 18. sijallaan.


title: Suomi talviolympialaisissa 2010

text: Lisäksi joukkueeseen kuului Lauri Asikainen, jota ei kuitenkaan valittu yhteenkään kilpailuun kilpailemaan.


title: Suomi talviolympialaisissa 2010

text:
Suomi saavutti Vancouverin talviolympialaisiin kaksi maapaikkaa naisten yksinluisteluun ja yhden paikan miesten yksinluisteluun. Naisten paikoista kilpaili Korven ja Lepistön lisäksi Susanna Pöykiö, joka EM-kilpailuissa lyhytohjelman jälkeen keskeytettyään menetti mahdollisuutensa olympiapaikkaan.
Varalla: Susanna Pöykiö, naisten yksinluistelu


title: Suomi talviolympialaisissa 2010

text: Nurmenkari sijoittui miesten lyhytohjelman viimeiseksi, eikä päässyt vapaaohjelmaan.


title: Suomi talviolympialaisissa 2010

text: Yleisjohto


title: Suomi talviolympialaisissa 2010

text: Terveydenhuolto


title: Suomi talviolympialaisissa 2010

text:
Edustajat
Lajijohto


title: Nora Löfving

text: Nora Löfving (s. 1974) on suomalainen näyttelijä. Hän näytteli vuosina 1998–2000 MTV3-kanavalla esitetyssä sarjassa "Samaa sukua, eri maata". Löfvingin roolihahmo oli Titti Ihalainen. Löfving on esiintynyt myös "Salatut elämät" -sarjassa vuonna 2005. Vuonna 2001 Löfving näytteli elokuvassa "Muovielämää".


title: Baltic Sea Action Group

text: Baltic Sea Action Group (BSAG) on 2008 perustettu sitoutumaton säätiö,joka tekee työtä Itämeren pelastamiseksi. BSAG toimii koko Itämeren alueella. Työn kohteena ovat erityisesti maatalouden, merenkulun ja vaarallisten aineiden haitat. BSAG tekee ratkaisukeskeistä yhteistyötä eri viranomaisten sekä yksityisen ja kolmannen sektorin kanssa. BSAGn yksi keskeinen toimintatapa on sitoumusten kerääminen. Sitoumuksen tekevä taho lupautuu konkreettisiin toimiin, jotka hyödyttävät Itämerta joko suoraan tai välillisesti. Lähtökohtana on että jokainen tekee Itämeren hyväksi juuri sitä mitä parhaiten osaa. Parhaimmillaan sekä Itämeri että auttaja hyötyvät toimista merkittävästi.


title: Baltic Sea Action Group

text:
BSAG järjesti yhdessä Suomen tasavallan presidentin ja Suomen pääministerin kanssa Baltic Sea Action Summit-huippukokouksen Helsingissä 10.2.2010. Julkilausumien sijaan huippukokouksessa Itämeren maiden päämiehet sekä yli 140 yritystä ja muuta organisaatiota sitoutuivat konkreettisen työhön Itämeren hyväksi. BSAS-prosessi jatkuu; BSAG seuraa sitoumusten toteutumista ja kerää uusia sitoumuksia. Baltic Sea Action
Summit pidettiin seuraavaksi huhtikuussa 5. - 6. 2013 Pietarissa Baltic Sea
Forum nimisenä. Venäjän pääministeri Dimitri Medvedevin isännöimä foorumi
keräsi pää- ja ympäristöministereitä Itämeren alueen maista, sekä venäläisten ja kansainvälisten yritysten edustajia.


title: Baltic Sea Action Group

text: BSAGn virallinen nimi on Elävä Itämeri -säätiö, jonka nimi on käännetty kaikille Itämeren alueen 14 kielelle. Elävä Itämeri -säätiön ja BSAGn säädekirjassa mainittu tarkoitus on ihmisen ja luonnon hyvinvoinnin lisääminen. BSAG pyrkii nopeuttamaan pelastustoimia ja Helcomin Baltic Sea Action Planin toteutusta kaikissa Itämeren maissa laajalla julkisen ja yksityisen sektorin yhteistyöllä.


title: Baltic Sea Action Group

text: Itämeri-sitoumus on BSAG:n työkalu Itämeren suojeluun. Sitoumus on teko tai prosessi, jolla on positiivinen vaikutus Itämereen ja jonka avulla eri toimijat voivat sitoutua edistämään Itämeren hyvinvointia omalla työllään.


title: Antti Kanervo

text: Antti Kanervo (s. 12. huhtikuuta 1989 Äänekoski) on suomalainen koripalloilija. Kanervon kasvattajaseura on Äänekosken Huima.


title: Antti Kanervo

text: Kanervo aloitti pelaamisen Äänekosken Huimassa. Hän siirtyi BC Jyväskylään keväällä 2007, ja löi itsensä seuranneella kaudella läpi. Kauden viimeisessä ottelussa hän teki 64 pistettä ja koko kauden aikana pisteitä syntyi 21,1 ottelua kohden.. Kaudeksi 2008–2009 Kanervo siirtyi Korisliigassa pelanneeseen Kouvoihin kaksivuotisella sopimuksella. Hän pelasi seurassa kaksi kautta ja voitti SM-pronssia vuonna 2010. Kanervo siirtyi valmentaja Jukka Toijalan kanssa Joensuun Katajaan kauden 2009–2010 jälkeen.


title: Antti Kanervo

text: Keväällä 2015 Kanervo kärsi alaraajavammasta eikä tämän johdosta pelannut pudotuspeleissä. Toukokuussa 2015 Kanervo käytti sopimuksensa optiovuoden ja jatkoi Karhussa.


title: Antti Kanervo

text: Kanervo on ollut tarkka vapaaheittojen heittäjä. 15. maaliskuuta 2012 hän oli vapaaheittäjien kaikkien aikojen pääsarjatilastossa kahdeksantena.


title: Antti Kanervo

text: Keskuussa 2016 Kanervo siirtyi Ranskan toiseksi korkeimmalle sarjatasolle, takaisin nousua pääsarjaan tavoitelleeseen Chorale Roanne Basketiin.


title: Antti Kanervo

text: Suomen koripallomaajoukkueessa Kanervo debytoi heinäkuussa 2010.


title: InterCity Suomessa

text: InterCity eli IC on VR:n Suomessa liikennöimä junatyyppi, jota käytetään pääosin suurten kaupunkien välisiin matkoihin, kuten Helsinki–Tampere–Oulu–Rovaniemi, Helsinki–Turku, Helsinki–Kajaani, Helsinki–Joensuu, Turku–Tampere, Turku–Pieksämäki ja Turun satama–Oulu. InterCity-junien suurin sallittu nopeus on tietyillä rataosilla jopa 200 km/h, joten se on Pendolinon jälkeen Suomen kotimaan raideliikenteen toiseksi nopein junatyyppi.


title: InterCity Suomessa

text: InterCity-junan tunnistaa vihreä-valkoisesta värityksestä, ja vaunun litteran kirjaimesta x (yksikerroksinen) tai d (kaksikerroksinen). InterCity on Suomen kaukojunaliikenteen peruspilari, ja sen edeltäjät, pikajunat, ovat jo lähes poistuneet junatarjonnasta. Ennen VR:n lippu-uudistusta, kun pikajunat ja InterCity-junat olivat vielä laajalti rinnakkain liikenteessä, InterCity-junalippu maksoi etäisyydestä riippuen 17−27 % enemmän kuin pikajunalippu. Nykyään lipun hinta määräytyy kysynnän perusteella.


title: InterCity Suomessa

text: Yksikerroksiset eli x-sarjan vaunut valmistivat VR:n Pasilan konepaja, Transtech sekä Valmet vuosina 1988–1992. Uudemmat, kaksikerroksiset Ed-sarjan vaunut ovat Transtechin/Talgon valmistamia, ja niitä on valmistettu vuodesta 1998 alkaen. Samana vuonna VR:n intercity-liikenne täytti 10 vuotta. Uusin 20 vaunun sarja valmistui vuonna 2008.


title: InterCity Suomessa

text: Vuonna 2003 VR päätti kahdenkymmenen uuden makuuvaunun tilauksesta, jotka päätettiin tilata Talgolta muiden kaksikerrosvaunujen tapaan. Kauppaan sisältyi myös optio 20 lisävaunusta, mutta VR kuitenkin jätti tämän käyttämättä. Uudet kaksikerroksiset Edm-makuuvaunut tulivat liikenteeseen vuoden 2006 aikana ja ne maalattiin IC-väreihin. Uutta 20 vaunun sarjaa on valmistettu jälleen keväästä 2010 alkaen.


title: InterCity Suomessa

text: InterCity-vaunujen väritys on helmikuusta 2010 alkaen ollut muun VR:n kaluston kanssa yhtenäinen vihreä-valkoinen; aiempi väritys oli punavalkoinen. Intercity-kaluston värityksessä liikennöi myös VR:n uudemman sarjan kaksikerroksinen autonkuljetusvaunu, jonka sarjatunnus eli littera on Gd (aikaisemmin Hccmqqr). Myös jo käytöstä poistuneen Sibelius-junan vaunut on maalattu punavalkoisiin InterCity-väreihin. VR:n aggregaattivaunut (3 kpl Eifet ja 2 kpl De-sarjaa) sekä Rk-sarjan ravintolavaunut on maalattu IC-väreihin. Myös Dr16-dieselveturit ovat InterCity-värityksessä, ja niitä on mahdollista käyttää intercity-kaluston kanssa sähkönsyöttöominaisuuden ansiosta. InterCity/Express-väritystä on myös testattu CEiv-vaunussa numero 5605 1980-luvun lopussa.


title: InterCity Suomessa

text: Vuonna 2013 tuli liikenteeseen uusi kaksikerroksinen Edo-ohjausvaunu. Vuonna 2014 tuli liikenteeseen uusi kaksikerroksinen ERd-ravintolavaunu brändillä DuettoPlus.


title: InterCity Suomessa

text: InterCity-liikenteessä oli elokuuhun 2014 asti käytössä ravintolavaunuttomia junia, jotka liikennöivät omalla tunnuksella IC.


title: InterCity Suomessa

text: VR risti ”superjunaksi” jouluaatonaattona 23. joulukuuta 2016 Helsingistä kello 15.27 kohti Rovaniemeä lähteneen InterCity 27 -vuoron, jossa oli tilaa noin 1 500 matkustajalle. VR:n mukaan kyseinen noin 416 metriä pitkä juna oli matkustajakapasiteetiltaan rauhanajan suurin juna Suomessa. Siinä oli yhden veturin perässä 15 kaksikerroksista vaunua, joista kaksi oli ravintolavaunuja ja kaksi invapalvelu-leikkivaunuja. Junassa oli viisi konduktööriä ja viisi junatarjoilijaa.


title: InterCity Suomessa

text: Tavallinen IC-juna koostuu kolmesta kaksikerroksisesta matkustajavaunusta ja yhdestä kaksikerroksisesta ravintolavaunusta (ERd). Ravintolavaununa on joissain junissa tämän sijaan InterCity-värityksen saanut ns. siniseen kalustoon kuuluva Rk-vaunu. Neljän vaunun peruskokoonpanon lisäksi joissain junissa on lisävaunuja. Kaikki IC-junat ovat savuttomia. Kaksikerrosvaunut ja siniseen kalustoon kuuluvat Rk-ravintolavaunut ovat ilmastoituja.


title: InterCity Suomessa

text: InterCity-junissa on tavallisesti tilaa noin 500–600 matkustajalle, ja siinä on 10-vaunuisena pituutta noin 265 metriä. Juhlapyhien yhteydessä paikkamäärää lisätään.


title: HSC Karolin

text: HSC Karolin (ent. HSC "Polarstern") oli virolaisen Linda Linen omistama katamaraani-tyyppinen nopea matkustaja-alus, joka liikennöi väliä Helsinki–Tallinna.


title: HSC Karolin

text: Helsingissä Karolin käyttää Eteläsataman Makasiiniterminaalia. Tallinnassa alus taas liikennöi hieman matkustajasatamasta sivussa olevaan Linnansatamaan, jonne Linda Line ainoana liikennöikin.


title: HSC Karolin

text: Matka-aika on kyseisellä reitillä 1,5 tuntia, joten se on nopein tällä hetkellä Tallinnaan liikennöivä matkustaja-alus.


title: HSC Karolin

text: Alus tilattiin australialaiselta Wavemaster Pty Ltd -telakalta. Alun perin nimellä "Caraibe Jet" aloitettu alus laskettiin vesille marraskuussa 1995, mutta pian koeajon jälkeen aluksen tilannut Oceanfast Ferries meni konkurssiin. ANZ-pankki otti vuonna seuraavana vuonna valmistuneen katamaraanin haltuunsa .


title: HSC Karolin

text: Syksyllä 2000 saksalainen AG Ems osti aluksen neljällä miljoonalla Yhdysvaltain dollarilla ja nimesi sen "Polarsterniksi". Maaliskuussa 2001 Polarstern luovutettiin AG Ems -varustamolle. Polarstern asennettiin liikennöimään reitille Papenburg–Ditzum–Emden–Eemshaven–Borkum, ja teki vuoroja myös Helgolandiin.


title: HSC Karolin

text: Syyskuussa 2008 alus myytiin Lindaliini AS:lle Viroon. Alus sai nimekseen "Karolin". Karolin aloitti liikenteen Helsingin ja Tallinnan välillä huhtikuussa 2009. Joulukuussa 2017 alus poistettiin Viron laivarekisteristä


title: HSC Karolin

text: Karolinilla on kolme matkustusluokkaa: turistiluokka, lindaluokka ja VIP-luokka. Turistiluokka on suurin luokka aluksella, ja hintaan sisältyy vain kansipaikka aluksella . Lindaluokka on erillinen osastonsa, joka sijaitsee laivan 2. kerroksessa. Siellä tarjoillaan hintaan sisältyvä pieni välipala, kahvi/tee, virvoitusjuomat, annos siideriä, olutta tai viiniä ja päivän lehdet . VIP-luokka on erillinen tila, johon mahtuu 6–8 henkilöä. Hintaan sisältyy ateria, kahvia tai teetä, alkoholijuomia, virvoitusjuomia sekä päivän lehdet .


title: HSC Karolin

text: Karolinilla on pieni kauppa sekä baari. Lisäksi aluksen perässä on pieni ulkoterassi.


title: HSC Karolin

text: 8. toukokuuta 2008 HSC Polarsterniltä hajosi myrskyssä Helgolandin edustalla keulan näköalaikkunat, kun se oli matkalla Borkumiin. Keulan kaide irtosi myrskyssä ja paiskautui ikkunoihin, jotka hajotessaan aiheuttivat lasinsirpaleilla loukkaantumisia. Onnettomuudessa loukkaantui 23 matkustajaa .


title: American Pie Presents: The Book of Love

text: American Pie: Book of Love on American Pie -elokuvasarjan seitsemäs osa. Elokuvan käsikirjoittanut David H. Steinberg lupailee sarjan palaavan juurilleen, ja näyttelijäkaartissa on mukana ainakin kaikissa edellisissä American Pie -elokuvissa Mr. Levensteiniä näytellyt Eugene Levy. Alun perin elokuvassa piti olla mukana jo ensimmäisessä ja toisessa American Pie:ssa näytellyt Tara Reid, mutta hän jäi pois, koska tuotantoyhtiöllä oli erimielisyyksiä.


title: American Pie Presents: The Book of Love

text: American Pie Presents: Book of Love -elokuva on neljäs American Pie -elokuva, joka julkaistaan suoraan dvd:lle. Elokuva kuvattiin Vancouverissa, Kanadassa.


title: American Pie Presents: The Book of Love

text: Elokuva kertoo Seksikirjasta, jonka nuoret löytävät ja päätyvät kurkistamaan sen salaisuuksiin. Kyse on samasta kirjasta, joka oli jo ensimmäisessä elokuvassa.


title: Oculinidae

text: Oculinidae on kivikorallien heimo, johon kuuluu kymmenen sukua. Jotkut lajit elävät symbioosissa zooksantelli -levien kanssa, toiset ilman leviä. Muutamia lajeja, lähinnä Galaxea-sukua, pidetään riutta-akvaarioissa.


title: Xisco (jalkapalloilija, 1986)

text: Francisco Jiménez Tejada eli Xisco (s. 26. kesäkuuta 1986 Palma de Mallorca, Espanja) on espanjalainen jalkapalloilija. Hän edustaa tällä hetkellä Segunda Divisiónissa pelaavaa Córdobaa ja on pelipaikaltaan hyökkääjä. Tejada siirtyi Newcastlesta Córdobaan alkuvuodesta 2013.


title: The Doors (elokuva)

text: The Doors on vuonna 1991 ensi-iltansa saanut elokuva, joka kertoo The Doors -yhtyeestä ja sen edesmenneestä laulajasta Jim Morrisonista. Sen ohjasi Oliver Stone ja Morrisonia esitti Val Kilmer. Muissa osissa olivat muun muassa Meg Ryan Pamela Coursonina, Kyle MacLachlan Ray Manzarekina, Frank Whaley Robby Kriegerinä, Kevin Dillon John Densmorena ja Kathleen Quinlan Patricia Kennealyna.


title: The Doors (elokuva)

text: Elokuva on saanut runsaasti kritiikkiä The Doorsin muilta jäseniltä fiktiivisyytensä vuoksi. Erityisesti Ray Manzarek on ilmaissut inhonsa elokuvaa kohtaan vuosien aikana. Hän jopa kutsuu Oliver Stonea "Anti-Doorsiksi". Manzarekin mukaan elokuva keskittyy pelkästään ja liioitellusti Jim Morrisonin sekoiluun ja alkoholismiin, eikä tuo riittävästi esille muun muassa Morrisonin syvällistä persoonaa, sekä taitoja runoilijana.


title: Rajon Rondo

text: Rajon Pierre Rondo (s. 22. helmikuuta 1986 Louisville, Kentucky) on yhdysvaltalainen koripalloilija. Hän pelasi kahdeksan kautta NBA-joukkue Boston Celticsissä ja tämän jälkeen kaudet Dallas Mavericksissa, Sacramento Kingsissä, Chicago Bullsissa ja New Orleans Pelicansissa. Kaudella 2018–2019 hän pelaa Los Angeles Lakersissa. Pelintekijänä pelaava Rondo edusti ennen NBA-uraansa Kentuckyn yliopistojoukkuetta.


title: Rajon Rondo

text: Rondo pelasi kaudella 2007-2008 mestaruuden voittaneessa Boston Celticsissä. Hän edusti Celticsiä vuodet 2006–2014. Kevääseen 2009 mennessä hän oli pelannut 235 runkosarja- ja 40 pudotuspeliottelua runkosarjan keskiarvoinaan 9,7 pistettä, 4,4 levypalloa ja 5,7 syöttöä ottelua kohden.


title: Rajon Rondo

text: Maaliskuussa 2012 Rondo teki New York Knicksiä vastaan "tripla-tuplan" tehden 18 pistettä ja levypalloennätyksensä, 17, sekä antamalla 20 koriin johtanutta syöttöä. 15/15/15 -tilastoriviin olivat Rondoa ennen pystyneet edeltävinä 25 kautena vain Jason Kidd ja Magic Johnson.


title: Rajon Rondo

text: Kesällä 2015 Rondo siirtyi vapaana agenttina Sacramento Kingsiin.


title: Rajon Rondo

text: Kesällä 2016 Rondo siirtyi Chicago Bullsiin, vuonna 2017 New Orleans Pelicansiin ja vuonna 2018 Los Angeles Lakersiin.


title: Manuel Uribe

text: Manuel Uribe (11. kesäkuuta 1965 Monterrey, Meksiko – 26. toukokuuta 2014 Monterrey, Meksiko) oli yksi maailman painavimmista ihmisistä. Hänellä oli painoa enimmillään 560 kg.


title: Manuel Uribe

text: 16. lokakuuta 2008 Uriben paino oli 360 kg. Tämä johtui laihdutuskuurista, jossa häntä auttoivat tunnetut lääkärit. Painon putoaminen jatkui vielä tämänkin jälkeen.


title: Manuel Uribe

text: Uribe meni naimisiin vuonna 2008 ja hoiti häävalmistelut tietokoneella. Manuel Uribe oli 1,96 m pitkä.


title: Manuel Uribe

text: Uribe joutui sairaalaan toukokuussa 2014 ja kuoli 48-vuotiaana 26. toukokuuta 2014.


title: Tainionkosken VPK

text: Tainionkosken VPK on vuonna 1897 perustettu sopimuspalokunta, joka toimii täydennyspalokuntana Etelä-Karjalan pelastuslaitoksen alueella.


title: Hawar Mulla Mohammed

text: Hawar Mulla Mohammed (s. 1. kesäkuuta 1981 Mosul) on irakilainen ammattilaisjalkapalloilija. Hänen pelipaikkansa on laitahyökkääjä. Hawar pelaa kyproslaisessa Anorthosis Famagustassa ja hän on edustanut Irakin maajoukkuetta 71 maaottelussa. Hän oli mukana Aasian-mestaruuden 2007 voittaneessa joukkueessa ja Ateenan olympialaisissa 2004. Hänet valittiin Irakin vuoden jalkapalloilijaksi vuonna 2005.


title: Jiří Hudler

text: Jiří Hudler (s. 4. tammikuuta 1984 Olomouc, Tšekkoslovakia) on tšekkiläinen jääkiekkoilija, pelipaikaltaan laitahyökkääjä. Hän edustaa NHL:ssä pelaavaa Dallas Starsia.


title: Jiří Hudler

text: Hudler aloitti pääsarjauransa Tšekin Extraligassa HC Vsetínin joukkueessa kaudella 1999–2000, jolloin hän pelasi kaksi ottelua. Hän pelasi kaudella pääosin junioreissa. Seuraavalla kaudella Hudler jatkoi Vsetínissä, mutta siirtyi HC Havířoviin.


title: Jiří Hudler

text: Kaudella 2001–2002 Hudler pelasi HC Liberecissä Tšekin toiseksi korkeimmalla sarjatasolla ja kolmostasolla HC Olomoucissa. Hän vietti aikansa kuitenkin pääasiassa pääsarjassa HC Vsetínin joukkueessa, jossa hän saavutti 46 ottelussa saman verran tehopisteitä. Detroit Red Wings kiinnostui Hudlerista ja varasi hänet 58:tena vuoden . Kaudella 2002–2003 Hudler johti Extraligan pistepörssiä. Hän siirtyi kuitenkin samalla kaudella kovatasoisempaan Venäjän jääkiekon superliigaan Ak Bars Kazaniin.


title: Jiří Hudler

text: Kauden lopulla hän teki kolmivuotisen tulokassopimuksen Detroitin kanssa ja siirtyi pelaamaan joukkueen AHL-farmiin Grand Rapids Griffinsiin. Hudlerin ensimmäisellä farmikaudella 2003–2004 häntä syytettiin huonosta puolustamisesta. Kausi meni muuten hyvin, 57 AHL-ottelussa syntyi 49 tehopistettä ja tilille tuli NHL-debyytti. Myös seuraava kausi 2004–2005 alkoi Hudlerilta tylysti hänen nilkan muruttua. Lisäksi hänen joutui palata kotimaahansa hoitamaan maksasyöpään sairastunutta isäänsä. Hän pelasi hetken kotimaansa liigassa Vsetínin riveissä, kunnes palasi Grand Rapidsiin.


title: Jiří Hudler

text: Hudler palasi AHL:ään kaudeksi 2005–2006. Hän teki Grand Rapids Griffinsin kaikkien aikojen syöttöennätyksen (60). AHL:n kauden kolmanneksi parhaalla pistemiehellä oli tehoja 76 ottelussa 96. Tämän jälkeen Hudler palasi NHL:ään. Kaudella 2006–2007 Hudler teki tehot 15+10 76 ottelussa. Hudlerin silloin pelikaveri Robert Lang antoi Jiřín asua talossaan. Lang kutstui Hudleria jopa "kolmanneksi pojakseen". Hudler harjoitti yhdessä Chris Cheliosin, Mathieu Schneiderin ja Rob Blaken kanssa Kaliforniassa. Tuloksena Hudler sanoi tuntevansa itsensä nopeammaksi ja vahvemmaksi.


title: Jiří Hudler

text: Kaudella 2007–2008 Hudler teki 42 pistettä runkosarjassa. Pudotuspeleissä Hudler teki viisi maalia ja syötti yhdeksän Detroitin menestykkään sarjan aikana. Hän teki muun muassa neljännen finaalin voittomaalin Pittsburgh Penguinsia vastaan ja voitti kauden päätteeksi Stanley Cupin. Kaudella 2008–2009 Hudler teki kausikohtaisen ennätyksensä, kun hän saalisti 82 pelissä tehot 23+34=57. Hudler pääsi taas NHL:n finaaleihin Pittsburgh Penguinsia vastaan, mutta tällä kertaa Penguins vei Stanley Cupin. Kaudeksi 2009–2010 Hudler siirtyi Venäjän KHL-liigaan Dynamo Moskovan riveihin kahden vuoden pituisella ja 10 miljoonan euron arvoisella sopimuksella. Yhden Moskovassa vietetyn kauden jälkeen Hudler palasi Detroitiin kahdeksi kaudeksi, jonka jälkeen hän solmi kesällä 2012 neljän vuoden ja yhteensä 16 miljoonan dollarin sopimuksen Calgary Flamesin kanssa.


title: Jiří Hudler

text: Hudler edusti Tšekkiä ensimmäisen kerran alle 18-vuotiaiden MM-kisoissa vuonna 2000. Hän pelasi seuraavan kerran samoissa kisoissa vuonna 2002 tehden kahdeksassa ottelussa huimat 14 tehopistettä. Hudler valittiin turnauksen tähdistökentälliseen. Samana vuonna hän pelasi nuorten MM-kisoissa.


title: Jiří Hudler

text: Hudler valittiin vuoden 2003 aikuisten MM-kisoihin, jossa hän saavutti kuusi tehopistettä. Tämän jälkeen hän pelasi vielä kaksi kertaa nuorten MM-kisoissa, vuosina 2003 ja 2004.


title: Euroopan parlamentin konservatiiviryhmä

text: Euroopan parlamentin konservatiiviryhmäksi


title: Peneios

text: Peneios () oli kreikkalaisessa mytologiassa thessalialainen jokijumala ja Okeanoksen ja Tethyksen poika. Puolisonsa Kreusan kanssa hän sai lapset Hypseus, Stilbe ja Dafne.


title: Peneios

text: Myös Kyrene on mainittu hänen vaimokseen tai tyttärekseen, minkä vuoksi Aristaiosta kutsutaan ajoittain Peneioksen jälkeläiseksi alenevassa polvessa.


title: Hengityskone

text: Hengityskone eli respiraattori on lääketieteellinen laite, jonka avulla turvataan potilaan hengitys silloin, kun tämä ei itse pysty hengittämään. Hengityskonetta voidaan tarvita tapaturmien seurausten (esimerkiksi kooman) tai sairauksien hoidossa, sekä keskosilla. Hengityskone kuuluu sairaaloiden teho-osastojen varustukseen.


title: Wahbi Khazri

text: Wahbi Khazri (s. 8. helmikuuta 1991 Ajaccio, Korsika) on tunisialainen jalkapalloilija. Hyökkääjänä ja hyökkäävänä keskikenttäpelaaja pelaava Khazri edustaa Englannin Valioliigassa pelaavaa Sunderlandia.


title: Wahbi Khazri

text: Khazri aloitti jalkapalloilun 4-vuotiaana paikallisessa junioriseurassa JS Ajacciossa, josta hän siirtyi vuonna 2004 SC Bastian junioreihin. Khazri nostettiin Bastian edustusjoukkueeseen kaudella 2008–2009 ja pelasi ensimmäisen ottelunsa 20. helmikuuta 2009 Amiens SC:tä vastaan. Ensimmäisen maalinsa hän teki toisessa ottelussaan Montpellier’ta vastaan. Khazri pelasi kauden aikana yhteensä 13 ottelua tehden niissä kolme maalia. Toisella kaudellaan (2009–2010) Khazri pelasi yhteensä 31 kertaa ja onnistui maalinteossa kahdesti. Bastia putosi kauden päätteeksi Ranskan kolmanneksi korkeimmalle tasolla.


title: Wahbi Khazri

text: Khazri oli nostamassa Bastiaa takaisin Ranskan Ligue 2 -tasolle, kun joukkue voitti Championat Nationalin kahdeksan pisteen erolla Amiensiin. Khazri teki kauden aikana viisi maalia.


title: Wahbi Khazri

text: Kaudella 2011–2012 Khazri jatkoi menestystä Bastian kanssa, kun joukkue voitti myös Ligue 2:n. Khazri teki kauden aikana kymmenen maalia pelaamissaan 33 ottelussa. Khazri teki muun muassa kaksi maalia Arlesia ja Guingampia vastaan.


title: Wahbi Khazri

text: Kaudella 2012–2013 Khazri pääsi ensimmäistä kertaa pelaamaan Ranskan pääsarjassa Ligue 1:ssä. Hän pelasi avausottelunsa 11. elokuuta 2012 Sochaux'ia vastaan, jossa Khazri tuli vaihdosta kentälle. Hänen avausmaalinsa syntyi Bordeaux'ia vastaan 28. lokakuuta 2012. Bastia voitti myös ottelun maalein 3–1. Khazri teki pian toisen maalinsa seuraavassa ottelussaan Lyonia vastaan, jonka Bastia kuitenkin hävisi 5–2.


title: Wahbi Khazri

text: Khazri siirtyi neljän vuoden sopimuksella Bordeaux'iin. Hän pelasi avauskaudellaan 32 sarjaottelua ja teki niissä yhdeksän maalia ollen joukkueensa toiseksi paras maalintekijä Diego Rolánin jälkeen.


title: Wahbi Khazri

text: Toisella kaudella 2015–2016 Khazri pelasi joukkueessa jouluun saakka, kunnes siirtyi Englantiin tammikuussa 2016. Hän oli kauden päätteeksi seuransa kolmanneksi paras maalintekijä viidellä maalilla ja paras syöttäjä annettuaan seitsemän maaliin johtanutta syöttöä.


title: Wahbi Khazri

text: Tammikuussa 2016 Khazri siirtyi Sunderlandiin neljän vuoden sopimuksella. Avauskaudellaan hän pelasi 14 ottelua, joissa Khazri onnistui maalinteossa kahdesti.


title: Wahbi Khazri

text: Maajoukkue tasolla Khazri on edustanut Tunisian alle 19- 20- ja 21-vuotiaiden maajoukkueita. Vuonna 2012 hän siirtyi edustamaan Ranskan alle 21-vuotiaita.


title: Wahbi Khazri

text: 7. tammikuuta 2013 Khazri teki ensiesiintymisensä aikuisten tasolla pelatessaan ensimmäisen ottelunsa Tunisian paidassa Etiopiaa vastaan. Khazri valittiin myös tammi-helmikuussa pelattaviin 2013 Afrikan-mestaruuskisoihin. Hän pelasi turnauksessa yhden ottelun Togoa vastaan. Tunisian kisat päättyivät alkulohkoon.


title: Wahbi Khazri

text: Khazri teki ensimmäisen maaottelumaalinsa vapaapotkusta Sierra Leonea vastaan 2014 MM-karsinnoissa maaliskuussa 2013.


title: Wahbi Khazri

text: Kesäkuussa 2018 Khazri valittiin Tunisian maajoukkueeseen kapteeniksi 2018 MM-kilpailuihin Venäjälle. Hän teki turnauksessa avausmaalinsa Belgiaa vastaan, joka päättyi 5–2 tappioon. Khazri teki turnauksessa toisen maalin Panamaa vastaan, jonka Tunisia voitti 2–1.


title: Robert Ballard

text: Robert Ballard (s. 30. kesäkuuta 1942) on yhdysvaltalainen merentutkija, meriarkeologi ja entinen Yhdysvaltain merivoimien komentaja. Hän on tullut tunnetuksi lukuisista hylkylöydöistään, joista merkittävimpiä ovat Titanicin ja Bismarckin hylyt. Oppiarvoltaan hän on tekniikan tohtori.


title: Robert Ballard

text: Ballard kasvoi Kaliforniassa. Hän opiskeli geologiaa, geofysiikkaa ja kemiaa. Hän oli puolustusvoimien palveluksessa vuosina 1965–2004, aluksi maavoimissa ja myöhemmin merivoimissa, mutta oli suurimman osan ajasta reservissä tai suorittamassa erikoistehtäviä. Vuonna 2004 hänestä tuli Rhode Islandin yliopiston meritieteen professori.


title: Robert Ballard

text: Ballard kasvoi Tyynenmeren rannalla sijaitsevassa Kalifornian San Diegossa. Hänen kiinnostuksensa merenalaiseen maailmaan kehittyi meren lähellä elämisen ja novellin "Twenty Thousand Leagues Under the Sea" lukemisen myötä, ja batyskafi "Trieste" sai hänet kiinnostumaan tutkimusmatkailusta.


title: Robert Ballard

text: Vuonna 1962 Ballard sai osa-aikatöitä North American Aviationilta yrityksen ohjusohjelman parissa työskentelevän insinööri-isänsä avulla. Ballard puolestaan auttoi rakentamaan pienoissukellusvene "Alvinia" Woods Hole Oceanographic Institutionille.


title: Robert Ballard

text: 1965 Ballard valmistui Kalifornian yliopistosta kemian ja geologian ylioppilaaksi. Hän myös suoritti opiskelujensa aikana Yhdysvaltain armeijan ROTC-ohjelman, mikä antoi hänelle valmiuden toimia upseerin tehtävissä sotilastiedustelussa. Seuraavana vuonna Ballard valmistui Havaijin yliopiston geofysiikan laitokselta luonnontieteiden maisteriksi. Hän koulutti opintojensa aikana pyöriäisiä ja valaita. Valmistumisensa jälkeen hän palasi töihin North American Aviationille.


title: Robert Ballard

text: Ballard opiskeli Etelä-Kalifornian yliopistossa merigeologiaa filosofian tohtorin tutkintoa varten, kun hänet 1967 kutsuttiin palvelukseen. Ballardin pyynnöstä hänet siirrettiin maavoimista laivastoon, jossa hän toimi meritieteilijänä. Hän toimi yhteyshenkilönä Office of Naval Researchin ja Woods Hole Oceanographic Institutionin välillä.


title: Robert Ballard

text: Reserviin siirryttyään vuonna 1970 Ballard jatkoi työtään Woods Holessa suostutellen järjestöjä ja tiedemiehiä rahoittamaan ja käyttämään "Alvinia" merenalaisissa tutkimuksissa. Neljä vuotta myöhemmin hän valmistui merigeologian ja geofysiikan tohtoriksi Rhode Islandin yliopistosta.


title: Robert Ballard

text: Ballard pyysi vuonna 1982 Yhdysvaltain laivastolta rahoitusta "Titanicin" etsimistä varten. Laivasto suostui rahoittamaan retken sillä ehdolla, että Ballard etsisi ensin Yhdysvaltain 1960-luvulla uponneet ydinkäyttöiset hyökkäyssukellusveneet, USS "Scorpionin" ja USS "Thresherin", ja selvittäisi, missä kunnossa niiden ydinreaktorit olivat pitkän upotusajan jälkeen ja vaikuttiko radioaktiivisuus ympäristöön. Ballard oli kehittänyt "Titanicin" hylyn etsintöjä varten "Argon", vedenalaisen videokelkan, ja laivasto uskoi, että sen avulla sukellusveneet löytyisivät todennäköisimmin. Ballard asetettiin laivaston väliaikaiseen palvelukseen ja hän oli vastuussa sukellusveneiden etsinnöistä ja tutkimisesta. "Thresher" löytyi vuonna 1984 ja "Scorpion" hieman sen jälkeen.


title: Robert Ballard

text: Kesällä 1985 Ballard oli ranskalaisella tutkimusaluksella "Le Suroît'lla", joka käytti SAR-tutkaa käyttävää viistokaikuluotainta apuna "Titanicin" hylkyä etsiessään. Kun aluksen käskettiin palata Ranskaan, Ballard vaihtoi Woods Hole Oceanographic Institutionin omistamaan R/V "Knorr" -alukseen. Knorr saapui "Titanicin" uppoamisalueelle 22. elokuuta 1985 ja etsinnät, joille heillä oli hupenevien määrärahojen takia vain 12 päivää aikaa, saatettiin viimein aloittaa.


title: Robert Ballard

text: Myös "Titanicin" etsintöihin käytettiin "Argoa". Ballard ja hänen tiiminsä olivat sukellusveneitä etsiessään huomanneet, että veneet olivat räjähtäneet kovan paineen takia, minkä vuoksi merenpohja oli peittynyt jätteellä. Jätevanaa seuraamalla he pääsivät helposti sukellusveneiden jäljille. Ballard tiesi jo, että "Titanic" oli myös räjähtänyt paineen vuoksi, joten senkin luokse täytyisi johtaa vastaavanlainen jätevana. Sitä tietoa apuna käyttämällä Ballard ja tiimi etsivät "Argon" avulla jätevanaa. He vuorottelivat "Argon" kolme kilometriä syvemmällä kuvaaman materiaalin seuraamisessa.


title: Robert Ballard

text: Aikaisin aamulla 1. syyskuuta 1985 tiimiläiset huomasivat jotain poikkeavaa muuten sileässä merenpohjassa. Aluksi jäljet muistuttivat pieniä kraattereita, jonka jälkeen kuvissa näkyi jo roskia. Loput ryhmästä herätettiin ja lopulta ryhmäläiset löysivät myös laivan boilerin ja sen jälkeen hylyn. "Titanic" oli löytynyt.


title: Robert Ballard

text: Ballardin ryhmä tutki "Titanicin" ulko-osat ja pisti merkille, missä kunnossa se oli. He huomasivat, että hylky oli haljennut kahtia ja peräsin oli paljon huonommassa kunnossa kuin keula. Aikaa tutkimuksille ei ollut paljoa, koska Knorr piti luovuttaa muihin tieteellisiin tarkoituksiin, mutta Ballardin maine oli nyt varmistettu. Hän kaavaili alun perin pitävänsä hylyn tarkan sijainnin salaisuutena, jotta kukaan ei voisi viedä hylystä esineistöä. Ballard vertasi aluetta hautausmaahan eikä tahtonut sitä häpäistävän hylkyä hyödyntämällä.


title: Robert Ballard

text: Ballard ja hänen ryhmänsä palasivat paikalle 12. heinäkuuta 1986 tekemään hylystä yksityiskohtaista tutkimusta. Tällä kertaa hän toi mukanaan toisenlaisia kuvaamislaitteita - "Alvinin" ja pienen ROV-laitteen, "Jason Juniorin", joka mahtui kulkemaan pienistäkin aukoista ja pääsi sillä tavoin kuvaamaan myös laivan sisäosia. Ensimmäisellä kuvauskerralla ryhmäläiset kohtasivat teknisiä ongelmia, mutta seuraavat kuvaussessiot onnistuivat paljon paremmin ja niiden tuloksena saatiin yksityiskohtaisia valokuvia hylyn kunnosta.


title: Robert Ballard

text: Vuonna 1988 Ballard löysi noin 800 metrin syvyydestä roomalaisen kauppalaivan jäännöksiä kartoittamalla meren pohjaa Välimerellä Skerkin matalikolla, joka sijaitsee Sisilian länsipuolella. Skerkin matalikko on Rooman ja Karthagon välisellä reitillä. Seuraavana vuonna hän palasi mukana kehittyneempi kamerareki "Medea" ja kauko-ohjattava sukellusvene "Jason". "Medean" avulla pystyttiin kartoittamaan hylkyromukentän laajuus ja toteamaan alus roomalaiseksi kauppalaivaksi. Sukellusvene "Jasonia" käytettiin amforoiden nostoon. Löydetyn roomalaisen öljylampun perusteella aluksen ajoitus tarkentui noin vuoteen 300-luvulle j.K.r. Tarkin uppoamisen ajoitus oli yhden amforan pohjalta löydetty kolikko vuodelta 355. Pieni pala runkoa saatiin talteen ja siinä havaittiin tyypillinen tappiliitostekniikka. Ajankohdan laivanrakennustavan mukaan aluksen laipat oli tehty ensin ja vasta sitten lisätty kaaret ja poikkituet. Puupinnat oli suojattua lyijyllä. Aluksen pituus oli noin 30 metriä ja vetoisuus 100-200 tonnia. Vuonna 1997 Ballard ryhmineen palasi paikalle ja tutki sitä vielä maailman pienimmällä ydinkäyttöisellä sukellusveneellä, joka tunnetaan koodilla NR-1.


title: Robert Ballard

text: Vuonna 1989 Ballard sai eteensä valtavan tehtävän, kun hän alkoi ryhmänsä kanssa etsiä saksalaista taistelualus "Bismarckia." Heidän oli tarkoitus myös selvittää, olivatko laivan upottaneet britit vai laivan oma miehistö. Tehtävä oli vaikea, koska vesi oli "Bismarckin" uppoamisalueella 1 200 metriä syvempää kuin "Titanicin" uppoamispaikalla. Sen lisäksi kolme viikkoa retken alkamisesta Ballardin 21-vuotias Todd-poika, joka oli myös auttanut häntä etsinnöissä, kuoli auto-onnettomuudessa. Laivan hyvin säilynyt hylky löytyi kuitenkin 8. kesäkuuta 1989.


title: Robert Ballard

text: Vuonna 1992 Ballard kävi ryhmänsä kanssa monien Tyynellämerellä uponneiden, toisen maailmansodan aikaisten hylkyjen uppoamispaikoilla, ja löysi sillä tavoin IJN "Kirishiman". Hänen kirjansa "The Lost Ships of Guadalcanal" esittelee lukuisia Ironbottom Soundiin, joka on Salomonsaarilla sijaitseva salmi, uponneiden alusten kuvia ja sijainteja.


title: Robert Ballard

text:
1993 Ballard tutki RMS "Lusitanian" hylkyä Irlannin rannikon lähellä. Siihen oli osunut torpedo, jota oli seurannut vielä toinen räjähdys. Kuninkaallinen laivasto oli laukaissut hylkyyn syvyyspommin vuosia uppoamisen jälkeen, mikä vaikeutti Ballardin tutkimuksia. Hän sai selville, että lämminvesivaraajat olivat yhä kiinni hylyssä ja päätteli, että hiilipöly oli ehkä aiheuttanut toisen räjähdyksen. Ballardin teoriaa on epäilty, koska hän ei ottanut huomioon, että kylmä merivesi oli ehkä voinut päästä kontaktiin laivan höyrygeneraattorin kuuman veden kanssa.
19. toukokuuta 1998 Ballard Löysi Midwayn taistelun aikana uponneen USS "Yorktownin" hylyn. Hylky löytyi viisi kilometriä maanpinnan alapuolelta ja se kuvattiin.


title: Robert Ballard

text: 2002 National Geographic Society ja Ballard löysivät Salomonsaarilta torpedoputken ja hylyn, joka muistutti kapteeni John F. Kennedyn ohjaamaa, japanilaisten vuonna 1943 upottamaa PT-109:ä. U.S. Marine Forensics Panelin ase- ja räjähdeasiantuntija Dale Ridder tunnisti hylyn PT-109:ksi. Ballard piti löytöön liittyen puheen John F. Kennedy Libraryssa vuonna 2005, ja National Geographic julkaisi tutkimuksista televisio-ohjelman nimeltä "The Search for Kennedy's PT 109." Löydöstä julkaistiin myös kirja ja DVD.


title: Robert Ballard

text: Ballard perusti 1990-luvulla Institute for Explorationin, joka erikoistuu syvänmerenarkeologiaan ja -geologiaan. Se yhdistyi vuonna 1999 Connecticutin Mysticissä sijaitsevan Mystic Aquariumin kanssa. Vuonna 2012 Mystic Aquariumiin avattiin "Ocean Exploration Center", jossa on esillä karttoja, tilastoja ja malleja Ballardin Mustanmeren- ja "Titanicin" tutkimusmatkoilta.


title: Robert Ballard

text: Vuonna 2003 Ballard käynnisti Rhode Islandin yliopiston meritieteiden tutkijakoulussa meritiedettä, -tekniikkaa ja -historiaa, antropologiaa ja arkeologiaa yhdistelevän tutkimusohjelman nimeltään Center for Ocean Exploration and Archaeological Oceanography.


title: Tuomarinkylän ratsastuskoulu

text: Tuomarinkylän Ratsastuskoulu on Tuomarinkylän kartanolla Tuomarinkylässä, Pohjois-Helsingissä toimiva ratsastuskoulu, jolla on toimipiste myös Ruskeasuolla. Vuodesta 1968 toiminut Tuomarinkylän ratsastuskoulu on yksi pääkaupunkiseudun suosituimmista ratsastuskouluista. Ratsastuskoulussa on 34 hevosta ja ponia, joista suurin osa on opetuskäytössä. Koulun yhteydessä toimii ratsastusseura "Tuomarinkylän Ratsastajat (TKR)", joka perustettiin vuonna 1968 heti koulun perustamisen jälkeen. Vuosina 1994-2008 toimi myös ratsastusseura "Tuomarinkartanon Ratsastajat (TuKaRa)", jonka jäseninä oli sekä Tuomarinkylän Ratsastuskoulun että kartanolla toimivan toisen ratsastuskoulun, Tuomarinkartanon Ratsastusopiston, oppilaita.


title: Tuomarinkylän ratsastuskoulu

text: Tuomarinkylän Ratsastuskoulun perustivat helsinkiläiset ratsupoliisiveljekset Kauko ja Pentti Aalto perheineen yhdessä Reijo Wihurin kanssa.


title: Tuomarinkylän ratsastuskoulu

text: Seuran jäsen Kristian Nyman voitti vuonna 1971 kenttäratsastuksen SM-kilpailut, ja sen jälkeen seuralle on kertynyt useita Suomen mestaruuksia. Seura on järjestänyt Tapiolan Ratsastajien kanssa yhteistyössä kansallisia kilpailuja ja yhdet kansainväliset rataesteratsastuskilpailut. Omia kansallisia este- ja kouluratsastuskilpailuja seura on järjestänyt vuodesta 1981. Vuosina 1986 ja 1987 seura järjesti SYP Grand prix -finaalin Laakson ratsastusstadionilla.


title: Tuomarinkylän ratsastuskoulu

text: Tuomarinkylän Ratsastajia ovat edustaneet muun muassa Markus Backlund, Mikael Forstén, Kristina Idman, Pekka Larsen ja Minna Meriläinen. Seuraa edustava kenttäratsastaja Katri Wäyrynen on voittanut seniorien suomenmestaruuden 1989 ja saanut kaksi hopeaa. Lisäksi hän on saavuttanut kaksi PM-hopeaa. Vuonna 1994 hän edusti Suomea MM-kilpailuissa.


title: Peter Zezel

text: Peter Zezel (22. huhtikuuta 1965 Toronto, Ontario – 26. toukokuuta 2009 Toronto, Ontario) oli kanadalainen jääkiekkoilija. Hän pelasi NHL:ssä viidentoista kauden aikana 873 runkosarjaottelua, joissa teki 219 maalia. Hän kuoli 44-vuotiaana hemolyyttiseen anemiaan, jota oli sairastanut viimeisen vuosikymmenen.


title: Peter Zezel

text: Jääkiekko ei ollut Zezelin ainoa laji, vaan hän oli myös jalkapalloilija. Hän pelasi 1980-luvun alussa lyhyen aikaa NAHL:issa ja CSL:ssä.


title: Peter Zezel

text: Zezel aloitti jääkiekon MTHL-liigan juniorijoukkueessa Don Mills Flyersissa. Vuonna 1982 hän siirtyi pelaamaan OHL-liigan Toronto Marlborosissa, jossa hänen taitonsa pantiin merkille ja Philadelphia Flyers varasi hänet 41. vuorolla .


title: Peter Zezel

text: Zezel siirtyi Philadelphiaan kaudeksi ja Zezelin tulokaskaudella Philadelphia eteni aina Stanley Cup -finaaleihin saakka. Tasaisesti pisteitä tekevästä ja lahjakkaasta aloittajasta kehittyi nopeasti joukkueen merkittävimpiä alivoimapelaajia. Philadelphia myi Zezelin St. Louis Bluesiin kesken kauden vaihdossa Mike Bullardiin.


title: Peter Zezel

text:
Zezel vaihtoi seuraa tiuhaan, sillä hän ehti pelata St. Louisissa vain kauden , jonka jälkeen hänet myytiin Mike Lalorin kanssa Washington Capitalsiin vaihdossa Geoff Courtnalliin. Washington myi hänet Bob Rousen kanssa jo seuraavassa tammikuussa Toronto Maple Leafsiin vaihdossa Al Iafrateen.
Kotikaupungissaan Torontossa Zezel vakiinnutti paikkansa ja hänestä tuli avainpelaaja karvaajana ja aloittajana. Toronto eteni Zezelin tuella konferenssifinaaleihin kausilla ja , mikä jäi joukkueen parhaaksi saavutukseksi hänen aikanaan.


title: Peter Zezel

text: Zezelin oikeudet siirtyivät Dallas Starsin haltuun kaudeksi , minkä jälkeen hän solmi sopimuksen jälleen St. Louisin kanssa. Häntä vaivasivat lukuisat loukkaantumiset, minkä vuoksi pelirytmi oli katkonaista. St. Louis myikin Zezelin pois New Jersey Devilsiin varaustilaisuuden varausvuoroa ja Chris McAlpinea vastaan. New Jerseyssä heikkojen esitysten takia Zezel putosi farmijoukkue Albany River Ratsiin. New Jersey myi lopulta hänet Vancouver Canucksiin kaudella .


title: Peter Zezel

text: Kausi jäi Zezelin viimeiseksi. Hänen kolmivuotias veljentyttärensä sairastui leukemiaan ja Zezel halusi viettää enemmän aikaa perheensä kanssa Toronton lähistöllä. Vancouverin GM Brian Burke myi maaliskuussa 1999 Zezelin Mighty Ducks of Anaheimiin, mutta kauppa peruttiin, kun Zezel ei suostunut muuttamaan Anaheimiin. Zezel olisi jatkanut uraansa vain Torontossa tai Buffalo Sabresissa, joten hän lopetti jääkiekkoilun kokonaan. Vejentytär kuoli toukokuussa 1999, mutta Zezel ei enää jatkanut uraansa.


title: Peter Zezel

text: Vuodesta 1998 lähtien Zezel piti jääkiekkokoulua Etobicokessa. Hänellä ei ollut koskaan aviopuolisoa eikä lapsia.


title: Peter Zezel

text: Vuosina 2002–2005 Zezel edusti Cambridge Hornetsia kanadalaisessa seniorisarjassa.


title: Peter Zezel

text: Vuonna 2001 Zezelillä todettiin hemolyyttinen anemia, johon hän miltei menehtyi mutta lopulta toipui siitä. Keväällä 2009 tauti uusiutui ja sitä hoidettiin muun muassa kemoterapialla ja pernan poistolla, mutta hänen tilansa huononi dramaattisesti ja viimeiset viikot hän vietti sairaalassa koomassa. 26. toukokuuta hänen elintoimintojaan ylläpitänyt kone sammutettiin ja hän menehtyi.


title: Dafne (täsmennyssivu)

text: Dafne tai Daphne (, ”Laakeripuu”) voi viitata seuraaviin asioihin:


title: Sisi

text: Sisi voi tarkoittaa seuraavia:


title: Nizar Ben Nazra

text: Nizar Ben Nazra (, s. 2. elokuuta 1987) on itävaltalais-tunisialainen jalkapalloilija, pelipaikaltaan hyökkäävä keskikenttäpelaaja ja hyökkääjä. Hän edustaa itävaltalaisen Austria Wienin kakkosjoukkuetta.


title: Nizar Ben Nazra

text: Ben Nazra aloitti ammattilaisuransa itävaltalaisessa Admira Wacker Mödlingissä, joka pelasi tuolloin Erste Ligassa. Hän kuitenkin siirtyi kauden päätteeksi sarjatasoa alempana pelaavaan SV Horniin, jossa Ben Nazra onnistui ensimmäisellä kaudellaan tekemään kaksi maalia pelaamassaan 27 ottelussa. Yhden kauden jälkeen hän siirtyi vuonna 2009 Itävallan toiseksi korkeimmalla sarjatasolla pelaavaan Austria Wienin kakkosjoukkueeseen.


title: Renato Russo

text: Renato Russo, oikealta nimeltään Renato Manfredini, Jr. (27. maaliskuuta 1960 – 11. lokakuuta 1996) oli brasilialainen laulaja, lauluntekijä ja basisti. 1970-luvun lopulla hän perusti Aborto Eléctrico -yhtyeen, jonka pohjalta kehittyi Legião Urbana. 1990-luvulla Russo levytti myös sooloartistina.


title: Renato Russo

text: Russo asui lapsuudessaan vuosia Yhdysvalloissa. Palattuaan Brasiliaan hän sairastui epifyseolyysiin, joka tilapäisesti esti häntä kävelemästä. Vuonna 1990 Russo kertoi julkisesti olevansa biseksuaali. Russo sairastui muusikonuransa aikana huumausaineriippuvuuteen. 1990-luvun aikana Russo sai hoitoa huumeongelmiinsa. Hänen ennenaikaisen kuolemansa aiheutti AIDS. Julkiseen tietoisuuteen Russon sairaus tuli vasta hänen kuoltuaan.


title: Edmond O’Brien

text: Edmond O’Brien (10. syyskuuta 1915 New York, New York – 9. toukokuuta 1985 Inglewood, Kalifornia) oli yhdysvaltalainen Oscar-palkittu näyttelijä.


title: Edmond O’Brien

text: O’Brien aloitti näyttelijänuransa Orson Wellesin Mercury Players -näyttelijäryhmässä. Hän siirtyi pian Hollywoodiin, jossa hänen ensimmäinen merkittävä roolinsa oli runoilija Gringorena vuoden 1939 elokuvassa "Notre Damen kellonsoittaja". Hänen muita elokuviaan olivat muun muassa "Kuollut saapuessaan" (1950) ja "Paljasjalkakreivitär" (1954), josta hän sai parhaan miessivuosan Oscar-palkinnon. Ehdolla Oscar-palkinnon saajaksi hän oli myös elokuvasta "Toukokuun 7 päivää" (1964). O’Brien päätti uransa valkokankaalla vuonna 1974 elokuvassa "Melkein kuollut".


title: Edmond O’Brien

text: O’Brien on saanut kaksi tähteä Hollywood Walk of Famelle.


title: Äänekosken vaakuna

text:
Äänekosken vaakuna on Äänekosken kaupungin tunnus, ja sen on suunnitellut Olof Eriksson. Vaakunan selitys on ”sinisessä kentässä kolme lentävää hopeakurkea, keskenään järjestettyinä oikealle suunnatun kärjen tapaan”, ja se on alun perin vahvistettu kunnanvaakunaksi Suolahden kauppalalle 12. helmikuuta 1952. Vaakuna on saanut aiheensa paikkakunnalle nimensä antaneesta soisesta lahdesta, jota kurjet käyttävät levähdyspaikkanaan. Äänekoski otti vaakunan käyttöönsä vuonna 2007 Äänekosken, Suolahden ja Sumiaisten kuntaliitoksen yhteydessä.
Alkuperäinen Äänekosken kauppalalle 14. lokakuuta 1954 vahvistettu vaakuna oli Gustaf von Numersin suunnittelema. Sen vaakunaselitys oli ”mustassa kentässä aaltokoroinen hopeapalkki, jossa kolme hirsittäistä punaista torvea hihnoineen”. Se sai aiheensa paikkakunnan nimestä ja oli siten puhuva vaakuna – aaltokoroinen palkki kuvastaa koskea ja siinä olevat torvet ääntä.


title: Paolo Borsellino

text: Paolo Borsellino (19. tammikuuta 1940 − 19. heinäkuuta 1992) oli italialainen mafianvastainen tutkijatuomari, jonka mafia tappoi autopommilla Palermossa, alle kaksi kuukautta ystävänsä ja kollegansa Giovanni Falconen murhan jälkeen.


title: Paolo Borsellino

text: Hän syntyi Palermoon keskiluokkaiselle alueelle, la Kalsaan. Borsellino valmistui Palermon yliopiston oikeustieteiden tiedekunnasta kunniamaininnoin vuonna 1962. Hieman sen jälkeen, hänen isänsä kuoltua, hän läpäisi tuomarikokeen vuonna 1963. Tämän jälkeen hän työskenteli tuomarina monissa Sisilian kaupungeissa (Enna 1965, Mazara del Vallo 1967 ja Monreale 1969). Hän meni naimisiin vuonna 1968. Vuonna 1975 hänet ja Rocco Chinnici siirrettiin Paolon kotikaupunkiin Palermoon, jossa he aloittivat taistelun kasvavaa Sisilian mafiaa vastaan.


title: Paolo Borsellino

text: Hänen saavutuksiinsa voidaan lukea kuuden mafioson pidättäminen vuonna 1980. Samana vuonna mafia murhasi hänen työtoverinsa, karabinieerien kapteenin Emanuele Basilen. Siksi Borsellinolle järjestettiin poliisisuojelu.


title: Paolo Borsellino

text: Niiden vuosien aikana, työskennellessään Giovanni Falconen ja Rocco Chinnicin kanssa, Borsellino jatkoi tutkimustaan mafian siteistä poliittisiin ja ekonomisiin voimiin Sisiliassa ja Italiassa. Hänestä tuli osa antimafia-ryhmittymää, jonka Chinnici muodosti 1980-luvun alussa. Liittoutuma oli joukko tutkijatuomareita jotka jakoivat tietoa ja vastuuta keskenään estääkseen yhden henkilön pitävän kaikkea tietoa ja tulemasta ainoaksi kohteeksi mafialle. Borsellinon ja Chinnicin lisäksi ryhmä koostui Falconesta, Giuseppe Di Lellosta ja Leonardo Guarnottasta.


title: Paolo Borsellino

text: Vuonna 1983 Rocco Chinnici tapettiin autoonsa pommi-iskussa, ja hänen paikkansa ryhmittymässä otti Antonino Caponnetto. Vuonna 1986 hänestä tuli Trapanin, maakunnan suurimman kaupungin Marsalan, viraston johtaja, jossa hän jatkoi henkilökohtaista taisteluaan mafiapomoja vastaan. Hänen ystävyys- ja kollegasuhteensa Palermossa pysyneeseen Falconeen mahdollistivat koko läntisen Sisilian peittävän tutkinnan. Vuonna 1987, Caponnetton erottua tehtävästään sairauden jälkeen, yritettiin Falconea epäonnistuneesti saada antimafiaryhmittymän johtoon, jolloin Borsellinosta tuli tätä koskeneen protestoinnin protagonisti.


title: Paolo Borsellino

text: Vuonna 1992 Borsellino tapettiin pommi-iskussa Via D'Ameliolla Palermossa, alle kaksi kuukautta hyvän ystävänsä Falconen kuoleman jälkeen. Pommi-iskussa menehtyi myös viisi poliisia: Agostino Catalano, Walter Cosina, Emmanuela Loi, Vincenzo Li Muli ja Claudio Traina. Borsellinon ja Falconen ponnistelut mafiaoikeudenkäynneissä palkittiin, kun heidät nimettiin viimeisen 60 vuoden sankareiksi Timen 13. marraskuuta 2006 ilmestyneessä numerossa.


title: Paolo Borsellino

text: Borsellinon Jean Pierre Moscardolle ja Fabrizio Calville antamassa viimeisessä, 21. toukokuuta 1992 kuvatussa haastattelussa, hän puhui mahdollisesta yhteydestä Cosa Nostran mafiosojen ja rikkaiden italialaisten liikemiehien, kuten tulevan pääministerin Silvio Berlusconin, kanssa. Haastattelu on tähän mennessä saanut yllättävän niukkaa näkyvyyttä Italian televisiossa (josta Berlusconi omistaa puolet); vuoteen 2007 mennessä se on lähetetty vain kerran, satelliittikanava RaiNews 24 esitti sen vuonna 2000, joskin 30 minuutin mittaiseksi lyhennettynä, kun alkuperäisen kesto on 50 minuuttia.


title: Paolo Borsellino

text: Salvatore Riina, Corleonen mafiaperheen päällikkö, kärsii elinkautista rangaistusta vankilassa oltuaan Borsellinon ja Falconen murhien takana ja myös monista muista rikoksista.


title: Paolo Borsellino

text: Paolo Borsellinoa pidetään nykyään yhtenä tärkeimmistä tuomareista, joka on tullut Sisilian mafian tappamaksi 1980- ja 1990-lukujen aikana. Hänet muistetaan hyvin yhtenä pääsymboleista valtion taistelussa mafiaa vastaan. Monet koulut ja julkiset rakennukset on nimetty hänen mukaansa, mukaan lukien Palermon lentokenttä, joka tunnetaan nykyään myös nimellä Falcone-Borsellino-lentokenttä. Palermolaisen kuvanveistäjä Tommaso Geracin luoma muistomerkki heistä löytyy myös lentokentän alueelta.


title: Paolo Borsellino

text: Borsellinon sisko Rita oli ehdokkaana Sisilian presidentiksi vuonna 2006, mutta hävisi istuvalle presidentille Salvatore Cuffarolle.


title: Eino Antiwäkki

text: Eino Antiwäkki (s. 1984 Järvenpää) on suomalainen rap-artisti. Hän on kotoisin Järvenpään Kinnarista, mutta asuu nykyään Helsingin Pasilassa. Antiwäkki on julkaissut valtaosan levyistään omakustanteena. Uransa aikana hän on levyttänyt Skill Street Entertainmentille ja nykyisin hän on Olari 21 Musiikki levy-yhtiön artisti. Hän on myös kilpaillut vuoden 2004 Rap SM-kisoissa nimellä Ghettotarzan, mutta ei päässyt finaaliin asti.


title: Eino Antiwäkki

text: Antiwäkki aloitti musiikinteon yläasteella moduulimusiikinteko-ohjelmalla. Rap-harrastus sai alkunsa hänen tutustuttuaan Lavikseen (silloinen Laveerre). Tämän jälkeen Antiwäkki on julkaissut omakustannelevyjä ja ilmaismixtapeja. Antiwäkin ensimmäinen studioalbumi "Rotsit auki" julkaistiin Skill Street Entertainmentin kautta 24. elokuuta 2011. Toinen studioalbumi "Raaka keikka" julkaistiin 11. lokakuuta 2012 yhteistyössä tuottaja Keemohin kanssa. Viimeisin kokopitkä albumi "Einopedia" julkaistiin Olari 21 Musiikki levy-yhtiön kautta 17. helmikuuta 2017.


title: Eino Antiwäkki

text: Viime vuodet Eino Antiwäkki on tehnyt musiikkia lähinnä tuottajien Keemoh ja DJ Kapelimestari kanssa. Pitkän uransa aikana hän on ehtinyt tehnyt yhteistyötä myös monien suomiräpin kärkinimien kanssa ja samoilla raidoilla hänen kanssaan ovat esiintyneet mm. Paperi T, Tommishock, Sairas T ja Laveerre.


title: Eino Antiwäkki

text: Eino Antiwäkki ilmoitti toukokuussa 2017 lopettavansa soolouransa, mutta jatkavansa mahdollisesti räppäämistä Laviksen kanssa toteutettavassa Yli-Bosses-projektissa sekä vierailijana muiden artistien kappaleilla.


title: Uuno Pietilä

text: Uuno Pietilä (1. elokuuta 1905 Tampere – 10. joulukuuta 1984 Tampere) oli suomalainen pikaluistelija. Hän teki kansainvälisen debyyttinsä vuonna 1924 Helsingissä järjestetyissä yleisluistelun maailmanmestaruuskilpailuissa, joissa hän saavutti hopeaa. Seuraavana vuonna hän otti jälleen hopeaa yleisluistelun MM-kilpailuissa Oslossa. Vuonna 1926 Pietilä sijoittui kolmanneksi pikaluistelun Euroopan-mestaruuskilpailuissa Chamonix'ssa. Suomen-mestariksi Pietilä luisteli 1925 ja 1926. Seuratasolla hän edusti Tampereen Pyrintöä.


Kidō senshi Gundam 0083 – Stardust Memory (, myös Mobile Suit Gundam 0083 Stardust Memory) on Gundam-sarjaan kuuluva OVA, jota julkaistiin 13 osaa vuosina 1991 ja 1992. Siitä käytetään myös lyhennettä 0083.


title: Kidō senshi Gundam 0083 – Stardust Memory

text: Sarjan jaksot koottiin myös myöhemmin elokuvaksi Kidō senshi Gundam 0083 – Zeon no zankō (, myös Last Blitz of Zeon).


text: Kolme vuotta yhden vuoden sodan päättymisen jälkeen käynnistetään Gundam-kehityssuunnitelma osana Maan liittovaltion jälleenrakennusprojektia. Projektin hedelmät, Gundam-prototyypit 1 ja 2 kuljetetaan Australiassa sijaitsevaan Torringtonin tukikohtaan. Zeonin armeijan jäännökset saavat kuitenkin vihiä asiasta, ja hyökkäävät tukikohtaan kaapatakseen ydinaseilla varustetun prototyyppi 2:n.


text: Aiemmin ”Solomonin painajaisena” tunnettu Zeonin armeijan ässäpilotti Anavel Gato onnistuu varastamaan prototyyppi 2:n. Pakoon pyrkivän prototyyppi 2:n eteen ilmestyy kuitenkin prototyyppi 1, jota ohjaa liittovaltion armeijan kokematon testipilotti, Kou Uraki. Gato onnistuu kuitenkin karistamaan takaa-ajajat kannoiltaan ja pakenemaan aamu-usvaan Gundam-prototyyppi 2:n kanssa.


text: Taistelu siirtyy avaruuteen, jossa Solomonin vyöhykkeellä järjestetään Maan liittovaltion armeijan laivastokatselmus. Ydinkärjellä aseistettu prototyyppi 2 hyökkää riviin järjestäytyneiden alusten kimppuun, ja puolet laivastosta katoaa ydinräjähdykseen. Gaton joukkion lopullinen päämäärä on kuitenkin vielä saavuttamatta. Kaaoksen keskellä operaatio Tähtisumun todellinen luonne paljastuu...


text: Gundam 0083 on yksi Kidō senshi Gundamin sivutarinoiksi tarkoitetuista OVA-sarjoista. Sarja tehtiin Gundam 0080:n kaupallisen menestyksen siivittämänä. OVA:n nimen 0083 viittaa avaruusvuosisadan vuoteen 0083, jonne OVA:n juoni sijoittuu. Sarja kuvaa tapahtumia Kidō senshi Gundamin vuoden 0079 ja Kidō senshi Z Gundamin vuoden 0087 välillä, ja täyttää siihen asti Gundam sarjassa noiden aikojen välillä vallinneen tarinallisen tyhjiön. Kesken OVA:n julkaisun siitä päätettiin koota myös kokoomaelokuva. Tämän vuoksi sarjan loppupuolen graafista laatua kohennettiin, jotta se paremmin sopisi valkokankaalla esitettäväksi.


text: VHS-, LD- ja DVD-julkaisut yhteenlaskettuna OVAn jaksoja on myyty yli miljoonaa kappaletta. Se on saavuttanut Gundam-teoksista eniten Oricon-listan ykköstiloja ja on myös ainoa Gundam-teos, joka on noussut ensimmäiseksi sekä VHS-, LD- että DVD-listoilla.


text: Kahden Gundamin välisiä taisteluita, jotka ovat olleet tyypillisiä Gundam-teoksille 1990-luvulta alkaen, nähtiin ensimmäistä kertaa Gundam 0083:ssa.


text: Useimmat OVA:ssa esiintyvien sotakoneiden suunnittelu mobile suiteista sukellusveneisiin pohjaa muokattuihin, alkujaan Kidō senshi Gundamissa nähtyihin laitteisiin. Sodan voittaneen Maan liittovaltion armeijan robotteja on kuitenkin tarinassa jatkokehitelty ja muokattu, kun taas Zeonin ruhtinaskunnan armeijan jäännöksiin kuuluvan Delazin laivaston mobile suiteina nähdään yhden vuoden sodan loppuaikojen malleja. Aiemmassa OVAssa nähty Rick-Dom II tekee paluun tässä sarjassa.


text: Myös täysin uusia aseita nähdään sarjan kuluessa. Bandai pyysi, että sarjassa nähtäisiin siirtokuntapudotus. Tämän vuoksi sarjassa nähdään siirtokunnan pysäyttämiseen kykenevä, Hajime Katokin suunnittelema 140 metriä pitkä Gundam-prototyyppi 3 (Dendrobium). Prototyyppi 3 jakoi kuitenkin yleisön mielipiteet, sillä sitä pidettiin sopimattomana OVA:n kuvaamaan aikaan Gundam-jatkumossa.


text: Tässä OVA:ssa ei tyydytty kuvaamaan Maan liittovaltion armeijaa, jonka alaisuudessa päähenkilö toimii, yksioikoisesti hyvänä osapuolena, vaan sen turmeltuneisuutta kuvattiin varsin yksityiskohtaisesti. Toisaalta taas vastustajat, Zeonin armeijan henkiinjääneistä koostuva Delaz-laivasto, kuvattiin monelta osin oman oikeustajunsa mukaan toimivina patriootteina, joilla on myös bushidōn kaltaisia hyveitä. Pelkkää mustavalkoista hyvän ja pahan vastakkainasettelua syvällisempi tausta-asetelma on usein läsnä muissakin Gundam-teoksissa, mutta tässä OVA:ssa se on erityisen huomattavasti esillä.


text: Tarinan loppu pohjustaa Kidō senshi Z Gundamin päähahmojen joukon vihollisten, Titaanien syntyä, joten sitä ei voi helposti kutsua yksinomaan onnelliseksi. Sarjan aikana nähdään myös Jamitov Hymemin ja Bask Omin kaltaisten, myöhemmin Titaanien johtajiksi kohoavien hahmojen juonitteluja kuvaavia kohtauksia.


text: Sarjassa ei käsitellä lainkaan newtypejä tai niihin liittyviä asioita. Zeonin armeijan jäänteiden ideologinen julistuskin rajoittuu zeonismin ”avaruuslaisten itsenäisyyteen”, eikä ”uusista ihmisistä” puhuta. Tämä johtuu siitä, että tuottaja Masuo Ueda halusi välttää newtypejen kaltaisten superihmisten käyttöä tarinassa, koska sillä olisi taipumus johtaa tarinankerronnallisesti helppoihin ratkaisuihin. Ueda teki näin siitä huolimatta, että Yoshiyuki Tomino oli varta vasten kehottanut häntä käyttämään newtypejä juonessa.


text: OVA-projektin kerrotaan käynnistyneen Gundam Sentinel -romaanin animaatioversiona, ja monet hahmot sekä tausta-asetelman ja juonen yksityiskohdat muistuttavatkin romaania. OVA:n MS-06F2 myöhäisempi Zaku II ja GM-79C GM Kai ovat lähes samoja kuin Hajime Katokin ”Gundam Sentinel 0079”:ään suunnittelemat ”Zaku” ja ”GM”, ja samasta syystä Masahiko Asanon kaltaisten, Gundam Sentinelin parissa työskennelleiden henkilöiden nimiä näkyy useita OVA:n tekijöiden joukossa.


text: OVAn sankarittaren Nina Purpletonin ja sankari Kou Urakin välisen suhteen kehitys, tarinan keskivaiheilla olevat Koun ja tämän päällikön, South Burningin harjoittelukohtaukset ja monet muut yksityiskohdat olivat kunnianosoituksia vuonna 1986 julkaistulle Top Gun – lentäjistä parhaat -elokuvalle.


text: 27.tammikuuta 2006 Bandai Visual julkaisi sarjan uudelleen DVD:llä HD-remasteroituna ja 5.1 ch Surround -äänillä nimellä "Kidō senshi Gundam 0083 5.1 ch DVD-Box".


text:
"Katso Luettelo Kidō senshi Gundam 0083 – Stardust Memoryn hahmoista"
Jaksojen englanninkieliset lisänimet ovat peräisin LD-julkaisun kansista.


text: Vuoden 1990 joulukuussa ennen OVAn virallista julkaisua myytiin ensimmäisen osan sisältävää videokasettia ja elokuva Kidō senshi Gundam F91 ennakkolippua yhdessä nimellä G × G Unit. Virallisen painoksen ensimmäisen osan prologikohtaus, jossa Delaz ja Gato kohtaavat Solomonissa, puuttuu kuitenkin tästä versiosta.


text: Tämä video oli monella tapaa OVAn pilottijakso, mutta G × G Unitin versio ensimmäisestä jaksosta poikkeaa monilta osin varsinaisesta myyntiversiosta. Vaikka vuorosanat ja ääninäyttelijät ovat samoja kummassakin versiossa, on ääninauhassa eroja sanojen painotuksessa ja rytmityksessä, mikä merkitsee että ääninauhat on äänitetty eri kerroilla tai ainakin koottu eri otoksista. Lisäksi alun kohtauksen, jossa Zaku II ja Powered GM käyvät harjoitustaistelua avaruussiirtokunnan raunioissa, taustalla soivan kappaleen sanat ovat täysin erilaiset kuin lopullisessa versiossa Miki Matsubaran laulaman ”Back to Paradisen”. G × G Unitin versiota laulusta ei ole myöskään julkaistu millään CD:llä.


text: OVA:n julkaisun jälkeen vuonna 1992 kootiin sen jaksoista leikkaamalla elokuva ”Kidō senshi Gundam 0083 – Zeon no zankō”, joka julkaistiin teatterilevitykseen. Elokuva ilmestyi ennen OVAn viimeistä osaa, joten tarinan päätös nähtiin elokuvassa ensimmäisenä. OVAn päättävää Pohjois-Amerikassa sijaitsevaan Oakleyn tukikohtaan siirretyn Koun ja Ninan jälleennäkemiskohtausta ei kuitenkaan ole elokuvassa.


text: OVAn julkaisun kanssa samaan aikaan alettiin Comic Bom Bom -lehdessä julkaista siitä Mitsuru Katoyan piirtämää sarjakuvaversiota samalla nimellä Kidō senshi Gundam 0083 – Stardust Memory. Sarjakuva julkaistiin yksissä kansissa pokkarina vasta vuonna 2003, kun Kōdansha sisällytti sen ”Gundam tanpenshū 2” -kokoelmaan.


text: Vuodesta 2000 Masafumi Matsuura piirsi myös OVAan perustuvaa sarjakuvaa ”Kidō senshi Gundam 0083 − hoshikuzu no eiyū”. Vaikka sarjakuvan tarina noudattelee pääpiirteissään OVAn juonta, on siinä myös paljon uusia sivujuonia. Sarjakuvassa nähdään myös prototyyppi-3:lle tarkoitettu Core Fighter, joka ei lainkaan esiinny animaatiosarjassa.


text: Vuonna 1992 julkaistiin Kadokawa Sneaker bunko -sarjassa OVAn kolmiosainen romaaniversio, jonka kirjoitti Hiroshi Yamaguchi. Sen tapahtumat olivat liki identtiset OVAn kanssa, mutta kohtauksiin oli lisätty tapahtumien taustatietoa ja hahmojen tunteiden kuvauksia.Vuonna 1992 julkaistiin kaksi ”CD-cinemaksi” kutsuttua kuunnelmalevyä, ”Runga-oki hōgekisen” ja Cima Garahauhun keskittyvä ”Sora no kagerō”, joiden juonet olivat OVAn osien 7 ja 8 väliin sijoittuvia sivutarinoita.


text: Osa Sora no kagerōsta animoitiin, ja se julkaistiin sekä erikoispainoksena OVAn osat 7–12 ostaneille että toisella OVA-DVD:llä. Uudelleenleikattuna animaatio löytyy myös PlayStation 2 -pelistä ”Kidō senshi Gundam – meguriai sora”.


text: OVA nähtiin ensimmäistä kertaa ilmaiskanavilla marraskuusta 2006 helmikuuhun 2007 Tokyo MX - ja BS-i-kanavilla. Lisäksi helmikuun 2007 ja saman vuoden toukokuun välisenä aikana Teletama näytti sarjan.


text: Nippon BS hōsō (digitaalinen BS 11 -kanava) lähetti myös sarjan 2.–4. tammikuuta 2008.Kidō senshi Gundam 0079 Card Builder – kolikkopeli, jonka maaliskuussa 2007 julkaistu jatko-osa ”0083 Card Builder” käyttää OVAn hahmoja ja mobile suiteja.


title: Luottamusneuvosto

text: Luottamusneuvosto oli Suomessa ulkomaankauppaa säännöstelevien viranomaisten avuksi perustettujen vapaamuotoisten yhteenliittymien nimitys, joka otettiin käyttöön toisen maailmansodan aikana. Näitä yksityisten yrittäjien perustamia ja joitakin kansanhuoltoministeriön asettamia neuvostoja toimi joillakin aloilla vielä 1950-luvun alkuvuosina. Luottamusneuvostoja perustettiin silloin, kun ei haluttu turvautua varsinaiseen järjestöön, mutta tarvittiin yhteistoimintaa kauppa- ja talouspolitiikan alalla.


title: Yellowmic Records

text: Yellowmic Records (Yellowmic Oy) on suomalainen hip hop ja rap -musiikkiin suuntautunut levy-yhtiö, joka aloitti julkaisutoiminnan vuonna 2000. Yhtiön toimitusjohtaja on rap-artisti Pyhimys (Mikko Kuoppala). Yellowmic on ollut osakeyhtiö vuodesta 2008 alkaen. Tätä ennen yhtiö oli toiminimi.


title: Yellowmic Records

text: Yellowmic omistaa puolet keikkamyyntiin keskittyneestä Ramin Välitys -osakeyhtiöstä, jonka alla toimivat myös Överdog-levymerkki ja Katin tavara -nettikauppa. Välityksen toinen osakas on Monsp Records. Yellowmicin toimitusjohtaja Kuoppala on ollut myös Ramin Välityksen toimitusjohtaja yhtiön perustamisesta 2009 alkaen. Ramin Välityksen myötä Monspin ja Yellowmicin, jo aiemmin alkanut, yhteistyö tiivistyi. Yellowmicin artisteja siirtyi Monspille, ja yhtiön oma julkaisutoiminta väheni. Yellowmicia on hyödynnetty myös muun muassa (entisten Yellowmic-artistien muodostaman) Teflon Brothers -yhtyeen toiminnassa.


title: Yellowmic Records

text: Yellowmicin ensimmäiset julkaisut 2000-luvun alussa olivat kotikoneilla poltettuja CD-R-levyjä. Myös kannet tulostettiin itse. Painokset vaihtelivat välillä 30–50. Vuodenvaihteessa 2002–2003 julkaistu "I <3 Dominoe" oli Yellowmicin ensimmäinen tehdasvalmisteinen levy. Siitä otettiin 300 painos. Levy ei myynyt hyvin, joten seuraavia painettiin jälleen vähemmän. Yellowmic alkoi kaveriporukan yhteisenä projektina, mutta vähitellen, varsinkin vuodesta 2003 alkaen, Mikko Kuoppala alkoi huolehtia kaikesta yhtiön käytännön toiminnasta. Kun yhtiö virallistettiin, tuli Kuoppalasta sen ainoa omistaja.


title: Oikeudenloukkaus

text: Oikeudenloukkaus tarkoittaa säädökseen perustuvan edun oikeudetonta vahingoittamista, josta loukkaajalle yleensä määrätään rangaistus ja vahingonkorvaus. Valtiovallan ja toisten kansalaisten oikeudenloukkauksia vastaan kansalaisen turvana on oikeussuoja, mutta sekään ei kuitenkaan takaa täydellistä oikeusturvaa. Lainsäädäntö säätelee esimerkiksi sitä millaiset oikeudenloukkaukset, kuten pakkohoito, ovat valtiolle mahdollisia yleiseen etuun vedoten.


title: Dave Albritton

text: David Donald "Dave" Albritton (13. huhtikuuta 1913 – 14. toukokuuta 1994) oli afroamerikkalainen korkeushyppääjä. Hän syntyi Alabamassa ja opiskeli Ohio State Universityssa. Hän sai korkeushypystä hopeaa vuoden 1936 olympialaisissa Berliinissä. Samana vuonna hän teki korkeushypyn uuden maailmanennätyksen.


title: Dave Albritton

text: Myöhemmällä iällään Albritton ryhtyi poliitikoksi ja istui Ohion edustajainhuoneessa.


title: Luottamustoimi

text: Luottamustoimi on luotettavalle ja tehtävään sopivaksi katsotulle henkilölle jossakin yhteisössä annettu päätäntävaltaa sisältävä tehtävä, johon usein liittyy julkisuus. Luottamustoimia käytetään valtion, kuntien, järjestöjen ja yhtiöiden toiminnassa ja niissä työskenteleville henkilöille maksetaan yleensä palkkaa tai palkkio. Julkisyhteisöjen luottamustoimia ovat esimerkiksi tasavallan presidentin, kansanedustajan ja kunnanvaltuutetun tehtävät. Järjestöissä ja yhtiöissä tällaisia toimia ovat esimerkiksi puheenjohtajan sekä hallituksen ja hallintoneuvoston jäsenen tehtävät. Kuntien ja seurakuntien luottamustoimet ovat sivutoimisia, määräaikaisia ja vaaliin perustuvia. Näissä toimissa työskentelevien henkilöiden tehtävät ovat julkisoikeudellisia.


title: Gerald Calabrese

text: Gerald ”Gerry” Anthony Calabrese (4. helmikuuta 1925 Hoboken, New Jersey – 13. huhtikuuta 2015 Cliffside Park, New Jersey) oli yhdysvaltalainen demokraattisen puolueen poliitikko ja koripalloilija. Hän opiskeli Cliffside Park High Schoolissa sekä St. John’sin yliopistossa ja palveli Yhdysvaltain laivastossa. Hän pelasi ammattilaisena Syracuse Nationals -seurassa vuosina 1950–1952.


title: Gerald Calabrese

text: Calabrese toimi vuosikymmeniä Cliffside Parkin pormestarina ja oli pisimpään virassa ollut pormestari New Jerseyn osavaltiossa.


title: Operaatio White

text: Operaatio White oli peitenimi Britannian Kuninkaallisen laivaston toisessa maailmansodassa 15.-19. marraskuuta 1940 Maltalle lentokoneita toimittaneelle saattueelle, joka päättyi tuhoisasti.


title: Operaatio White

text: Vuonna 1940 kesäkuusta ja syyskuuhun Maltan telakka vaurioitui pahoin ilmahyökkäyksissä, joista 21. kesäkuuta vastaisen yön hyökkäys oli erityisen paha katkaisten kelluvan telakan. Kaikkiaan 1. marraskuuta mennessä saarelle oli hyökätty 137 kertaa ja marraskuussa hyökkäyksiä tehtiin vielä 32 lisää. Tuhoja tai tappioita ei kuitenkaan lokakuussa tai marraskuussa kirjattu lainkaan. Marraskuun loppuun mennessä aikaisemmat tuhot oli pääosin korjattu lukuun ottamatta kelluvaa telakkaa, jonka korjaamiseen tarvittiin kaikkiaan 21 kuukautta.


title: Operaatio White

text: Vaikka laivaston tukijärjestelmät olivat palanneet lähes normaaleiksi niin ilmatorjunta sekä ilma-ase olivat edelleen puutteellisia torjumaan jatkuvia ilmahyökkäyksiä. Marraskuun alussa saarella oli ainoastaan kahdeksan Kuninkaallisten ilmavoimien Hawker Hurricanea, joiden lisäksi saarelle oli sijoitettu laivaston ilmavoimien 830 laivue häiritsemään vihollisen saattueita. Saaren ilmapuolustuksen parantamiseksi päätettiin lähettää sinne kaksitoista Hawker Hurricanea lisää.


title: Operaatio White

text: Force H komentajansa johdolla purjehti 15. marraskuuta Gibraltarilta suojaten "HMS Argusta", jonka kannella olivat Maltalle toimitettavat Hawker Hurricanet. Suojaavaan osastoon kuuluivat "HMS Ark Royal", risteilijät "HMS Sheffield" ja "HMS Despatch" sekä kahdeksan hävittäjää.


title: Operaatio White

text: Koneet nousivat 17. marraskuuta lentotukialukselta noin 400 mailin päästä Maltalta kahtena lentueena ensimmäinen kello 06.15 ja toinen tuntia myöhemmin. Kummankin lentueen johtokoneena oli Blackburn Skua. Ensimmäisen lentueen oppaaksi tuli Maltalta RAF:n Short Sunderland -lentovene, joka kohtasi opastettavansa viisi mailia Galetan saarelta pohjoiseen. Kahdesta Hurricanesta loppui polttoaine ja koneet joutuivat tekemään pakkolaskun mereen 30 mailia ennen Maltaa. Ainoastaan toinen lentäjistä pelastui Sunderlandiin.


title: Operaatio White

text: Toisen laivueen oppaaksi tuli Maltalta Glenn Martin -lentovene, joka kohtasi opastettavansa samassa paikassa kuin aikaisempikin osasto. Lentovene odotti tunnin saapuvaa lentuetta, joka oli eksynyt matkalla.


title: Operaatio White

text: Kahdestatoista Hurricanesta pääsi perille ainoastaan neljä ja lisäksi menetettiin yksi Blackburn Skua.


title: Carl Niclas Keckman

text: Carl Niclas Keckman (25. kesäkuuta 1793 Oulu – 9. toukokuuta 1838 Helsinki) oli suomalainen yliopiston lehtori, kirjastonhoitaja ja suomen kielen kehittäjä. Keckmanilla oli johtava rooli suomen kielen kehittämisessä 1820- ja 1830-luvuilla.


title: Carl Niclas Keckman

text: Keckmanin vanhemmat olivat oululainen tervaporvari ja laivanvarustaja, kauppaneuvos Lars Henrik Keckman (1754–1833) ja Helena Schulin. Keckmanin velipuoli oli piispa ja runoilija Frans Mikael Franzén. Keckman valmistui filosofian maisteriksi 1815 ja väitteli tohtoriksi 1829 aiheenaan suomen verbien taivutus ""De formis conjugationum in lingua Fennica meditationes"".


title: Carl Niclas Keckman

text: Keckman toimi toimi Turun akatemian kirjaston amanuenssina 1816–1829 ja Turun Wiikkosanomain toimittajana 1822–1823. Kun yliopisto siirtyi Turun palon jälkeen 1828 Helsinkiin Keckmanista tuli uuden Suomen Keisarillisen Aleksanterin Yliopiston ensimmäinen suomen kielen lehtori. Hän hoiti lehtorin virkaa 1828–1838 ja toimi samalla yliopiston kirjastonhoitajana 1830–1838. Suomalaisen Kirjallisuuden Seuran perustamiskokous 16. helmikuuta 1831 pidettiin Keckmanin kodissa ja Keckman toimi seuran esimiehenä 1831 sekä sihteerinä 1831–1838. Kirjallisuuden seuran ensimmäinen julkaisu, vuonna 1834 ilmestynyt sveitsiläisen Heinrich Zschokken kansankirja "Kultala" ("Das Goldmacherdorf") oli myös Keckmanin suomentama. Se oli myös myyntimenestys.


title: Carl Niclas Keckman

text: Keckman alkoi laatia suomen kielen sanakirjaa mutta tämä työ ei ehtinyt valmistua hänen elinaikanaan. Elias Lönnrot käytti Keckmanin materiaalia 1880 ilmestyneessä suomen kielen sanakirjassaan. Keckman toimitti yhteistyössä Elias Lönnrotin kanssa vuonna 1835 ilmestyneen vanhan Kalevalan. Keckman julkaisi 1821 myös luettelon suomeksi painetuista kirjoista ("Förteckning å härtills vetterligen tryckta finska skrifter"). Keckmanin käyttöön ottamia sanoja ovat nimitykset "kielioppi, käytäntö, ulkonäkö" ja "velkaantua"..


title: Karl Oppitzhauser

text: Karl Oppitzhauser (s. 4. lokakuuta 1941 Bruck an der Leitha) on entinen itävaltalainen F1-kuljettaja. Hän osallistui yhteen F1-osakilpailuun kaudella 1976, Itävallan GP:hen. Hän kuitenkin karsiutui, eikä päässyt starttaamaan kilpailuun. Huonon kokemuksensa perusteella Karlia ja tiimikumppaniaan Otto Stuppacheria kiellettiin ajamasta kilpailussa. Tosin kuin Stuppacher, Karl ei enää yrittänyt F1-kilpailuihin, mutta kilpaili muissa urheiluautoluokissa.


title: Karl Oppitzhauser

text: Nykyään Oppitzhauser johtaa Chrysler, Jeep, Dodge ja Hyundain omistajuutta kotikaupungissaan Bruckissa.


title: Arthur Owen

text: Arthur Owen (23. maaliskuuta 1915 Lambeth, Lontoo, Britannia – 27. huhtikuuta 2002 Vilamoura, Algarve, Portugali) oli brittiläinen F1-kuljettaja. Hän osallistui yhteen F1-osakilpailuun kaudella 1960, Italian GP:hen. Hän keskeytti kilpailussa, eikä saavuttanut pisteitä.Owen lähti lähtöruudusta 11.


title: Arthur Owen

text: Owen voitti vuoden 1962 British Hill Climb -sarjan mestaruuden Cooper-Climaxilla.


title: Tokyo Dome

text: Tokyo Dome on Tokiossa, Japanissa, sijaitseva katettu urheilustadion. Sitä käytetään enimmäkseen baseball-otteluihin. Se toimii baseballseura Yomiuri Giantsin kotikenttänä. Stadion valmistui vuoden 1988 maaliskuussa, ja sen yleisökapasiteetti on 55 000 henkilöä.


title: Tokyo Dome

text: Poptähti Michael Jackson on esiintynyt stadionilla enemmän kuin kukaan muu artisti tai yhtye, yhteensä 21 kertaa yli miljoonalle katsojalle.


title: Kubatši (kielimuoto)

text: Kubatši (kubatšiksi гIугъбуг мез) on kubatšilaisten puhuma kielimuoto, jota eräät tutkijat pitävät itsenäisenä dagestanilaisena kielenä. Virallisesti se katsotaan dargin murteeksi.


title: Kubatši (kielimuoto)

text: Kubatšilaiset pitävät itseään erillisenä etnisenä ryhmänä, jolla on oma kieli. Tutkijoiden mukaan sen eroaminen dargista on alkanut jo 200-luvulla eaa. Kielen nimitys perustuu Dagestanin Dahadajevin piirin Kubatšin kylään, jossa asuu valtaosa sen puhujista. Monet ovat muuttaneet Dagestanin kaupunkeihin sekä muille Venäjän alueille, Azerbaidžaniin ja Keski-Aasiaan. Vuoden 1926 väestönlaskennassa kubatšilaisia oli 2 600 henkeä, mutta sen jälkeen heidät on luettu dargeiksi. Nykyään kubatšilaisia arvioidaan olevan noin 5 000 henkeä, joista 95 % puhuu kubatšia. Vuoden 2002 väestönlaskennassa rekisteröitiin kuitenkin vain 88 kubatšilaista.


title: Kubatši (kielimuoto)

text: Kubatši toimii kieliyhteisön suullisen kanssakäymisen välineenä. Sivistyskielinään kubatšilaiset käyttävät venäjää ja dargia. Vuoteen 1960 saakka koulussa opetettiin dargia, myöhemmin opetus tapahtui yksinomaan venäjäksi, ja vuodesta 1990 lähtien dargia on jälleen alettu opettaa aineena. Kubatšilaiset kirjailijat kirjoittavat teoksensa dargiksi. Vuonna 1998 ilmestyi kubatšinkielinen aapinen.


title: Lars Henrik Keckman

text: Lars Henrik Keckman (21. huhtikuuta 1754 Ylikiiminki – 15. joulukuuta 1833 Oulu) oli suomalainen Oulussa vaikuttanut kauppaneuvos, tervaporvari ja laivanvarustaja.


title: Lars Henrik Keckman

text: Keckman toimi kauppiaana ja laivanvarustajana Oulussa vuodesta 1783 alkaen. Hän oli valtiopäivämiehenä kaksi kertaa ja sai kauppaneuvoksen arvon 1819.


title: Lars Henrik Keckman

text: Keckmanin vanhemmat olivat lääninrovasti Kristian Henrik Keckman (1723–1784) ja oululaisen kauppiaan Lars Cajanuksen tytär Margaretha Elisabet Cajanus. Keckman oli naimisissa vuodesta 1789 oululaisen kauppiaan Michael Schulinin tyttären, kauppaneuvos Zachris Franzénin lesken Helena Schulinin (1755-1811) kanssa. Heillä oli kolme lasta:


title: Alutorin kieli

text: Alutorin kieli on Kamtšatkalla asuvien alutorien puhuma kamtšatkalaiseen kielikuntaan kuuluva kieli. Aikaisemmin sitä pidettiin korjakin kielen murteena.


title: Alutorin kieli

text:
Kielen nimitys perustuu Oljutorkan (Aljutorkan) taajamaan, jossa aikaisemmin asui suurin osa sen puhujista. Nykyään alutorit asuvat pääosin Korjakian piirikunnan Oljutorkan piirin Vyvenkan kylässä. 2000-luvun vaihteessa alutorien määräksi arvioitiin noin 2 200–3 000 henkeä. Väestönlaskennoissa heidät on luettu korjakeiksi. Alutorin kielen puhujia arvioitiin vuonna 1970 olleen noin 1 000 henkeä, mutta vuonna 2000 enää muutama sata. Vuoden 2002 väestönlaskennassa rekisteröitiin 40 ja
vuoden 2010 väestönlaskennassa 25 alutorin puhujaa.


title: Alutorin kieli

text: Alutorin kielen ja sen murteiden suhde korjakkiin on kiistanalainen. Toisinaan siihen luetaan kaikki vakituisissa asutuksissa eläneiden nymylan-korjakkien murteet, jotka poikkeavat huomattavasti poronhoitoa harjoittaneiden tšavtšuven-korjakkien kielestä.


title: Alutorin kieli

text: Alutori toimii ainoastaan kieliyhteisön suullisen kanssakäymisen välineenä. 1930-luvulta lähtien sen puhujille tarjottiin korjakin kirjakieltä, joka vieraan murrepohjansa takia ei saanut kannatusta. Nykyään alutoria voidaan pitää kuolevana kielenä. Nuoriso puhuu äidinkielenään vain venäjää.


title: Tami Chynn

text: Tammar Anika Chin eli Tami Chynn (s. 14. kesäkuuta 1984 Kingston, Jamaika) on jamaikalainen reggaelaulaja, lauluntekijä ja tanssija.


title: Tami Chynn

text: Tamin vanhemmat ovat Richard Chin (puoliksi kiinalainen puoliksi cherokee) ja äiti Christine Chin (puoliksi afroamerikkalainen puoliksi britti).Hänen vanhempansa kuuluivat yhtyeeseen nimeltä The Carnations. Hänen sisarensa Tessanne Chin on reggae-artisti.


title: Tami Chynn

text: Hän on naimisissa reggae-artisti Wayne Marshallin kanssa.


title: Melbourne Cricket Ground

text: Melbourne Cricket Ground (MCG) on Melbournessa Australiassa sijaitseva urheilustadion. Stadion toimi vuoden 1956 kesäolympialaisten olympiastadionina. MCG oli myös vuoden 1992 kriketin maailmanmestaruuskilpailuiden pääareena ja vuoden 2006 Kansainyhteisön kisojen avajais- ja päättäjäisseremonioiden areena.


title: Melbourne Cricket Ground

text: Melbourne Cricket Ground on australialaisen jalkapalloilun ammattilaissarjan AFL:n jokavuotisen loppuottelun näyttämö ja seuraavien AFL:n joukkueiden kotikenttä: Collingwood FC, Hawthorn FC, Melbourne FC ja Richmond FC. Stadionia valaisee kuusi massiivista, 75-metristä valaisinpylvästä.


title: Tryg

text: Tryg on Pohjoismaiden vanhin ja toiseksi suurin vahinkovakuutusyhtiö, joka toimii Tanskassa, Norjassa, ja Ruotsissa. Konsernin johtajana toimii tanskalainen Morten Hübbe. Tryg listautui Tanskan pörssiin vuonna 2005.


title: Tryg

text: Trygillä on Pohjoismaissa noin 2,7 miljoonaa yksityisasiakasta sekä noin 140 000 yritysasiakasta. Yhtiö työllistää yhteensä noin 4000 ihmistä.


title: Tryg

text: Tryg toimi Suomessa vuodesta 2001 alkaen. Liiketoiminta myytiin Ifille marraskuussa 2012.


title: Itelmeenin kieli

text: Itelmeenin kieli (aikaisemmin kamtšadaalin kieli) on Venäjällä Kamtšatkan niemimaan eteläosassa asuvien itelmeenien puhuma kieli.


title: Itelmeenin kieli

text: Itelmeeniä pidetään kamtšatkalaisena kielenä. Sen suhde tšuktšilaisiin (tšuktšilais-kamtšatkalaisiin eli luoravetlaanisiin) kieliin on kuitenkin kiistanalainen. Eräiden tutkijoiden mukaan kyseessä on isolaattikieli, jonka yhtymäkohdat muihin alueen kieliin ovat syntyneet kontaktivaikutuksen tuloksena.


title: Itelmeenin kieli

text: 1700-luvulla Kamtšatkalla puhuttiin ilmeisesti kolmea itelmeeniläisen ryhmän muodostanutta kieltä: itä-itelmeeniä, etelä-itelmeeniä ja länsi-itelmeeniä. Eteläinen kieli hävisi 1900-luvun alkuun mennessä ja itäinen kieli ilmeisesti viimeistään 1920-luvulla. Nykyaikaan saakka on säilynyt vain Ohotanmeren rannalla puhuttu länsi-itelmeeni, joka jakautuu pohjois- ja etelämurteeseen. Pohjoiseen eli Sedankan murteeseen on vaikuttanut voimakkaasti korjakin kieli.


title: Itelmeenin kieli

text: Vuoden 1989 väestönlaskennan mukaan Venäjällä oli 2 400 itelmeeniä, joista 562 puhui itelmeeniä äidinkielenään tai toisena kielenään. Vuonna 2002 itelmeenejä laskettiin olleen 3 200 henkeä, joista 385 ilmoitti puhuvansa itelmeeniä. Vuoden 2010 väestönlaskennan mukaan Venäjällä on 82 itelmeenin puhujaa.


title: Itelmeenin kieli

text: Itelmeenin kirjakieli luotiin latinalaisen kirjaimiston pohjalta ensimmäisen kerran vuonna 1932. Sitä käytettiin kouluopetuksessa muutaman vuoden ajan. Uusi kyrilliseen kirjaimistoon perustuva aakkosto laadittiin vuonna 1984 ja vahvistettiin vuonna 1988, jolloin ilmestyi myös itelmeeninkielinen aapinen. Sen jälkeen on julkaistu muutamia etelämurteeseen perustuvia oppikirjoja. Kieltä opetetaan kouluissa, Nikolajevsk-na-Amuren opettajaopistossa ja Herzenin pedagogisessa yliopistossa Pietarissa.


title: Itelmeenin kieli

text:
"Itelmeenin kirjaimisto"
Elvyttämistoimista huolimatta itelmeeniä voidaan pitää kuolevana kielenä. Äidinkielenään sitä puhuvat vain vanhukset, kun taas nuoremmat sukupolvet ovat siirtyneet käyttämään venäjää.


title: Ammatti: reportteri

text: Ammatti: reportteri () on Michelangelo Antonionin ohjaama ja draama -ja jännityselokuva, joka sai ensi-iltansa vuonna 1975. Elokuva on vähäeleinen ja sisältää pitkiä kohtauksia. Sitä pidetään yhtenä Antonionin tunnetuimmista teoksista. Se on tunnettu myös keskivaiheilla näytettävästä uutispätkästä, joka sisältää aidon teloituksen, sekä noin seitsemän minuutin pituisesta, yhdellä otolla kuvatusta loppukohtauksesta, jossa kamera vaikuttaa siirtyvän hotellin ikkunakalterin läpi ulos.


title: Ammatti: reportteri

text: Jack Nicholson näyttelee elämäänsä kyllästynyttä David Locke -nimistä toimittajaa, joka yrittää tehdä juttua Pohjois-Afrikassa käytävästä sissisodasta. Mikään ei tunnu onnistuvan, ja kun hän hotellissa löytää viereisestä huoneesta kuolleen miehen, hän päättää omaksua tämän henkilöllisyyden saadakseen uuden, jännittävän vapauden elämässä. Kuollut mies on valitettavasti sekaantunut laittomien aseiden salakauppaan, ja pian Locke tajuaa menneensä liian pitkälle.


title: Viirinumero

text: Viirinumero on Euroopan maissa ja Kansainyhteisön maissa käytössä oleva tapa identifioida sotalaivaston alukset. Nimitys juontaa juurensa ajalta, jolloin laivueet tai alusten tyypit erotettiin toisistaan erilaisten viirien avulla. Yhdysvalloissa vastaavaa merkintätapaa kutsutaan runkonumeroiksi. Suomen puolustusvoimissa käytetään termiä kylkinumero.


title: Viirinumero

text: Viirinumeroita käytetään, jotta voidaan erottaa toisistaan samannimiset laivat, jotta viestit pysyisivät lyhyempinä ja jotta taistelutilanteessa voidaan erottaa helposti toisistaan samantyyppiset alukset.


title: Viirinumero

text: Varhaisin merkintä tunnusviireistä on vuodelta 1350, jolloin brittiamiraali toivoi kapteenien pitävän tunnusviiriä korkeimmassa mastossaan. Vuonna 1653 annettiin muodollinen määräys siitä, että viirit olivat pakollisia, jotta laivaston muodostelmia olisi helpompi hallita taistelutilanteissa. Ehdotus kansainväliseksi kauppalaivojen tunnusviiristöksi julkaistiin 1817. Se otettiin käyttöön Isossa-Britanniassa 1857 ja sitä parannettiin 40 vuotta myöhemmin. Sotalaivojen numeroihin ja kirjaimiin perustuva nimeämiskäytäntö tuli käyttöön Britannian laivastossa 1900-luvun alkuvuosikymmeninä. Kirjaimilla kerrottiin laivojen tyyppi tai kotisatama.


title: Vasara (kustantamo)

text: Kustannus Oy Vasara oli suomalainen 1930-luvulla Helsingissä toiminut kustannusliike, joka kustansi kansallissosialistista ja juutalaisvastaista kirjallisuutta sekä julkaisi "Tapparamies"- ja "Siniristi"-nimisiä lehtiä.


title: Vasara (kustantamo)

text: Kesällä 1931 perustetun kustannusliikkeen takana olivat muun muassa Viitasaaren kunnanlääkäri, jääkärimajuri Gunnar von Hertzen, jääkärikapteeni Toivo Karanko ja apteekkari Y. W. Jalander (1874–1955). Liikkeen toimitusjohtajana oli vuodesta 1932 Thorvald Oljemark, joka perusti Arvi Kalstan kanssa 1933 kansallissosialistisen Suomen Kansan Järjestön. Kustannusliike oli nimetty luultavasti saksalaisen Hammer-Verlag-kustannusyhtiön esimerkkiä käyttäen. Kustannusyhtiön alkuvuosien suurin osakkeenomistaja Jalander omisti Helsingin Leijona-apteekin Korkeavuorenkadun ja Ratakadun kulmassa, ja hän oli perustanut Oy Merijal Ab:n teknokemian tehtaan Ouluun 1915 ja lääketehdas Leon Helsinkiin 1922.


title: Vasara (kustantamo)

text: Tapparamies-lehti ilmestyi 1931–1933 ja Siniristi-lehti vuoden 1933 lopulta vuoteen 1939. Lehtien päätoimittajia olivat Tauno E. Einiö 1931–1933, Tahvo Liljeblad loppuvuoden 1933, Toivo T. Karanto 1934–1938, Y. W. Jalander 1938–1939 ja viimeksi Björn Smeds.


title: Vasara (kustantamo)

text: Kustannus Oy Vasara julkaisi muun muassa 1939 Martti Lutherin juutalaisvastaisen teoksen Juutalaisista ja heidän valheistaan.


title: Museoajoneuvo

text: Museoajoneuvo on Suomessa arkikäytöstä poistettu harrasteajoneuvo, joka on museotarkastettu ja hyväksytty museoajoneuvorekisteriin. Rekisteriä ylläpitää "Suomen automobiilihistoriallinen klubi" (SA-HK). Museoajoneuvoluokka perustettiin Suomeen 1978 liikenneministeriön päätöksestä.


title: Museoajoneuvo

text: Museoauton voi ottaa käyttöön taksina, jos auton omistaja hankkii taksiluvan ja autoa ajavalla on taksinkuljettajan ajolupa. Näiden lisäksi ajoneuvo tulee rekisteröidä luvanvaraiseen liikennekäyttöön ja siitä on maksettava luvanvaraisen liikenteen vakuutusmaksut.